sagorsarker/bangla-wikipedia huggingface dataset:
বিশ্ব স্বাস্থ্য দিবস

৭ এপ্রিল বিশ্ব স্বাস্থ্য দিবস। এই দিনে বিশ্ব স্বাস্থ্য সংস্থাও প্রতিষ্ঠিত হয়েছিল। প্রতিবছর একটি নির্দিষ্ট প্রতিপাদ্য বিষয় নিয়ে আন্তর্জাতিক ও স্থানীয়ভাবে দিবসটি পালন করা হয়। ১৯৫০ সালের ৭ এপ্রিল থেকে বিশ্বজুড়ে নানা কর্মসূচির মাধ্যমে দিবসটি পালিত হয়ে আসছে।
২০২৫ সালের বিশ্ব স্বাস্থ্য দিবসের মূল ভাবনা
মা ও শিশুর স্বাস্থ্য। সুস্থ পরিবার সমাজের ভিত্তি, যা আমাদের সকলের জন্য আশাব্যঞ্জক ভবিষ্যৎ নিশ্চিত করতে সাহায্য করে। ৭ এপ্রিল ২০২৫ তারিখে পালিত বিশ্ব স্বাস্থ্য দিবস মা ও নবজাতকের স্বাস্থ্যের উপর এক বছরব্যাপী প্রচারণা শুরু করবে।
১৯৪৬ সালের ফেব্রুয়ারিতে জাতিসংঘ অর্থনীতি ও সমাজ পরিষদ আন্তর্জাতিক স্বাস্থ্য ক্ষেত্রের সম্মেলন ডাকার সিদ্ধান্ত নেয়। ১৯৪৬ সালের জুন ও জুলাই মাসে আন্তর্জাতিক স্বাস্থ্য সম্মেলন অনুষ্ঠিত হয় এবং বিশ্ব স্বাস্থ্য সংস্থার সাংগঠনিক আইন গৃহীত হয়, ১৯৪৮ সালে বিশ্ব স্বাস্থ্য সংস্থার প্রথম বিশ্ব স্বাস্থ্য সম্মেলনে ৭ এপ্রিল বিশ্ব স্বাস্থ্য দিবস পালনের প্রস্তাব দেওয়া হলে তা ১৯৫০ সালে কার্যকর হয়। অর্থাৎ ৭ এপ্রিল " বিশ্ব স্বাস্থ্য দিবস " বলে নির্ধারিত হয়।
বিশ্ব স্বাস্থ্য দিবস ২০২৪ এর থিম হল "আমার স্বাস্থ্য, আমার অধিকার"। এই থিমটি মানসম্পন্ন স্বাস্থ্যসেবা, শিক্ষা এবং তথ্য অ্যাক্সেস করার সর্বত্র সকলের মৌলিক মানবাধিকারের উপর জোর দেয়। এটি বিশ্বজুড়ে স্বাস্থ্যসেবা অ্যাক্সেসের বৈষম্যকে তুলে ধরে এবং ন্যায়সঙ্গত স্বাস্থ্য ফলাফল নিশ্চিত করার জন্য পদক্ষেপ নেওয়ার আহ্বান জানায়।
WHO উল্লেখ করেছে: "“বিশ্ব স্বাস্থ্য দিবস ২০২৪-এর থিম হল 'আমার স্বাস্থ্য, আমার অধিকার'। এই বছরের থিমটি প্রত্যেকের অধিকার, সর্বত্র মানসম্পন্ন স্বাস্থ্য পরিষেবা, শিক্ষা এবং তথ্য, সেইসাথে নিরাপদ পানীয় জল, বিশুদ্ধ বায়ু, ভাল পুষ্টি, মানসম্পন্ন আবাসন, শালীন কাজ এবং পরিবেশগত অবস্থা এবং স্বাধীনতার অ্যাক্সেসের অধিকারকে বেছে নেওয়া হয়েছিল। বৈষম্য থেকে।""
দ্য ওয়াল স্ট্রিট জার্নাল

দ্য ওয়াল স্ট্রিট জার্নাল (ইংরেজি: "The Wall Street Journal") একটি ইংরেজিভাষিক আন্তর্জাতিক দৈনিক পত্রিকা, যা ডাও জোন্স অ্যান্ড কোম্পানি কর্তৃক প্রকাশিত। এটি নিউ ইয়র্ক সিটি থেকে প্রকাশিত হয়, এবং এর এশিয়ান ও ইউরোপীয় সংস্করণও প্রকাশ হয়। ২০০৭ সাল পর্যন্ত এর বিশ্বব্যাপী সার্কুলেশন প্রতিদিন প্রায় বিশ লক্ষ, এছাড়াও আছেন প্রায় ৯ লক্ষ ৩১ হাজার অনলাইন সংখ্যা ক্রয়কৃত গ্রাহক। নভেম্বর ২০০৩ পর্যন্ত এটি ছিলো যুক্তরাষ্ট্রের সবচেয়ে বেশি সার্কুলেশন হওয়া পত্রিকা, এবং "ইউএসএ টুডে" পত্রিকার কাছে এটি তার প্রথম স্থান হারায়। পরবর্তীতে অক্টোবর ২০০৯-এ এটি আবার তার পূর্বের প্রথম অবস্থান ফিরে পায়। এটির মূল প্রতিদ্বন্দী পত্রিকা হচ্ছে লন্ডন থেকে প্রকাশিত পত্রিকা "ফিনাশিয়াল টাইমস", এবং এটিও বিভিন্ন আন্তর্জাতিক সংস্করণ প্রকাশ করে।
"ওয়াল স্ট্রিট জার্নাল" মূলত যুক্তরাষ্ট্রের অর্থনীতি, আন্তর্জাতিক বাণিজ্য, এবং অর্থনৈতিক খবরাদি ও কার্যক্রমগুলোকে ভিত্তি করে প্রকাশিত হয়। পত্রিকাটির নাম ওয়াল স্ট্রিট হওয়ার কারণ এটি নিউ ইয়র্ক সিটির ওয়াল স্ট্রিট নামক রাস্তাটি, আর ম্যানহাটনে অবস্থিত এই রাস্তাটি যুক্তরাষ্ট্রের অর্থনৈতিক বিভাগ নামে পরিচিত। নিউ ইয়র্ক স্টক এক্সচেঞ্জ এখানেই অবস্থিত। ৮ জুলাই, ১৮৮৯ থেকে নিয়মিতভাবে এই দৈনিকটি প্রকাশিত হয়ে আসছে। এর প্রতিষ্ঠাতা প্রকাশক ছিলেন চার্লস ডাও, ওডওয়ার্ড জোন্স, এবং চার্লস বার্গস্ট্রেসার। এই পত্রিকাটি ৩৩ বার পুলিৎজার পুরস্কার জয় করেছে। এর মধ্যে ২০০৭ সালের পুলিৎজার পুরস্কারে এটি চীনের অর্থনীতিতে ব্যাকডেটিং স্টক অপশনের ওপর প্রতিবেদন প্রকাশের জন্য পুরস্কার লাভ করে।
বিশ্ব ডায়াবেটিস দিবস

বিশ্ব ডায়াবেটিস দিবস হল বিশ্বজুড়ে ডায়াবেটিস সম্পর্কে বিশ্বময় সচেতনতা বৃদ্ধির লক্ষ্যে একটি ক্যাম্পেইন, যা প্রতিবছর ১৪ নভেম্বর অনুষ্ঠিত হয়। বিশ্বজুড়ে ডায়াবেটিস রোগ ব্যাপক হারে বেড়ে যাওয়ায়,বিশ্ব ডায়াবেটিস ফেডারেশন (আইডিএফ) ও বিশ্ব স্বাস্থ্য সংস্থা ১৯৯১ সালে ১৪ নভেম্বরকে ডায়াবেটিস দিবস হিসেবে ঘোষণা করে। এদিন বিজ্ঞানী ফ্রেডরিক বেনটিং জন্ম নিয়েছিলেন এবং তিনি বিজ্ঞানী চার্লস বেস্টের সঙ্গে একত্রে ইনসুলিন আবিষ্কার করেছিলেন।
২০০৭ সালে সিদ্ধান্ত হয়, ডায়াবেটিস প্রতিরোধ অভিযান পরিচালনার থিমটি আরও দীর্ঘ সময় ধরে থাকবে। বিশ্ব ডায়াবেটিস দিবস ২০০৭-২০০৮ সালের থিম নির্ধারিত ছিল ‘শিশু ও তরুণদের মধ্যে ডায়াবেটিস’। ২০০৯ থেকে ২০১৩ সালের থিম নির্ধারিত হয়েছে, ‘ডায়াবেটিস শিক্ষা ও প্রতিরোধ’। ২০০৭-২০০৮ সালে এই অভিযানের মূল লক্ষ্য হলো-আরও বেশি শিশু ও তরুণকে এই পরিচর্যার আওতায় আনা। ডায়াবেটিসের জরুরি সংকেত সম্পর্কে সচেতনতা সৃষ্টি করা। এ রোগের একটি জটিলতা ‘ডায়াবেটিক কিটো এসিডোসিস’ হ্রাস করার উদ্যোগ উৎসাহিত করা। আর শিশুদের মধ্যে টাইপ-২ ডায়াবেটিস প্রতিরোধের জন্য স্বাস্থ্যকর জীবন যাপনকে আরও জনপ্রিয় করে তোলা। এ দিবসের নীল বৃত্তের ‘লোগো’টি ডায়াবেটিসকে পরাভূত করার জন্য বিশ্বব্যাপী লড়াইয়ের সূচক। লক্ষ্য হলোঃ পৃথিবীতে কোনো শিশুই যেন ডায়াবেটিসে মারা না যায়। ডায়াবেটিসের মতো ক্রনিক রোগ ব্যক্তি, পরিবার, দেশ, এমনকি সারা পৃথিবীর জন্য গুরুতর ঝুঁকি বহন করে-এমন সত্যটি জাতিসংঘ অনুধাবন করে ২০০৬ সালে একে জাতিসংঘ দিবস হিসেবে পালনের সিদ্ধান্ত নেয়। পৃথিবীতে ২৫০ মিলিয়ন লোক ডায়াবেটিস নিয়ে জীবন যাপন করছে।
বিশ্ব ডায়াবেটিস দিবস একটি গুরুত্বপূর্ণ বৈশ্বিক জনস্বাস্থ্য সমস্যা হিসেবে ডায়াবেটিস সম্পর্কে সচেতনতা বৃদ্ধির এবং এই অবস্থার প্রতিরোধ, রোগ নির্ণয় এবং ব্যবস্থাপনা উন্নত করার জন্য প্রয়োজনীয় সম্মিলিত ও ব্যক্তিগত পদক্ষেপের উপর জোর দেওয়ার সুযোগ প্রদান করে।
২০২৪ সালের প্রতিপাদ্য বিষয় হলো "প্রতিবন্ধকতা ভাঙা, ব্যবধান দূর করা", ডায়াবেটিসের ঝুঁকি হ্রাস করার এবং ডায়াবেটিসে আক্রান্ত সকল মানুষের ন্যায়সঙ্গত, ব্যাপক, সাশ্রয়ী মূল্যের এবং মানসম্পন্ন চিকিৎসা ও যত্নের সুযোগ নিশ্চিত করার আমাদের প্রতিশ্রুতিকে শক্তিশালী করে।
ফ্রেডেরিক ব্যানটিং

ফ্রেডেরিক গ্র্যান্ট ব্যানটিং (১৪ নভেম্বর, ১৮৯১ - ২১ ফেব্রুয়ারি, ১৯৪১) একজন কানাডীয় চিকিৎসক, চিকিৎসাবিজ্ঞানী এবং ইনসুলিন এর সহ-আবিষ্কারক। তিনি বিজ্ঞানী চার্লস বেস্টের সঙ্গে একত্রে ১৯২২ সালের এ ইনসুলিন আবিষ্কার করেছিলেন।
ব্যানটিং ১৮৯১ সালের ১৪ নভেম্বর অন্টারিওতে জন্মগ্রহণ করেন। ১৯১৬ সালে টরোন্টো বিশ্ববিদ্যালয় থেকে ব্যাচেলর অব মেডিসিন ডিগ্রি অর্জন করেন।
শয়তান

শয়তান বা ডেভিল হলো মন্দের পৌরাণিক ব্যক্তিত্ব কারণ এটি বিভিন্ন সংস্কৃতি ও ধর্মীয় ঐতিহ্যগুলিতে ধারণা করা হয়। এটিকে বৈরী ও ধ্বংসাত্মক শক্তির আপত্তি হিসাবে দেখা হয়। জেফ্রি বার্টন রাসেল বলেছেন যে শয়তানের বিভিন্ন ধারণাকে সংক্ষিপ্ত করা যেতে পারে - ঈশ্বরের কাছ থেকে মন্দ স্বাধীনতার নীতি, ঈশ্বরের একটি দিক, মন্দ হয়ে উঠেছে (পতিত দেবদূত) বা মানব মন্দের প্রতীক।
প্রতিটি ঐতিহ্য, সংস্কৃতি ও ধর্মের কাহিনীতে শয়তান সহ ধর্ম মন্দের প্রকাশের জন্য আলাদা লেন্স সরবরাহ করে। এই দৃষ্টিভঙ্গির ইতিহাস ধর্মতত্ত্ব, পৌরাণিক কাহিনী, মনোরোগ বিশেষজ্ঞ, শিল্প ও সাহিত্যের সাথে জড়িত, প্রতিটি ঐতিহ্যের মধ্যে স্বাধীনভাবে বিকাশ করে। এটি ঐতিহাসিকভাবে অনেক প্রসঙ্গে এবং সংস্কৃতিগুলিতে ঘটে এবং এর অনেকগুলি বিভিন্ন নাম দেওয়া হয় - সাতান (ইহুদীধর্ম), লুসিফের (খ্রিস্টধর্ম), বাইলজাবাব (ইহুদি-খ্রিস্টান), মেফিস্টো (জার্মানি-খ্রিস্টান), ইবলিশ (ইসলাম) এবং বৈশিষ্ট্য: এটি নীল, কালো বা লাল হিসাবে চিত্রিত হয়েছে; তার মাথায় শিং রয়েছে ও শিং ছাড়াই এবং আরও কিছু হিসাবে চিত্রিত হয়েছে।
বাঘ হাঙ্গর

বাঘা হাঙ্গর (বৈজ্ঞানিক নাম:Galeocerdo cuvier) () হচ্ছে কার্চানিডি পরিবারের এক প্রজাতির হাঙ্গর। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ১ অনুযায়ী এ প্রজাতিটি সংরক্ষিত।
বাঘ হাঙ্গর বা টাইগার শার্কের গায়ে উলম্ব ডোরাকাটা দাগ আছে। আর এ কারণেই এ হাঙ্গরের নাম হয়েছে টাইগার শার্ক বা বাঘ হাঙ্গর। তবে প্রাপ্ত বয়স্ক হওয়ার সাথে সাথে দাগগুলো মিলিয়ে যায় ।
মানুষখেকো হিসাবে হোয়াইট শার্কের পরেই টাইগার শার্কের অবস্থান । নির্বিচার খাদক হিসাবে এর পরিচিতি রয়েছে । ময়লা আবর্জনা খেতেও ভালোবাসে। তাই একে বলা হয় “সমুদ্রের ময়লা ফেলা ঝুড়ি”। এর চোয়াল অত্যন্ত শক্তিশালি ফলে এটি সামদ্রিক কচ্ছপের খোলস ভেঙে ফেলতে পারে। বাঘ হাঙ্গর ঘণ্টায় ২০ মাইল এবং একদিনে ৫০ মাইল পর্যন্ত সাঁতার কাটতে পারে। এরা দিনের বেলায় সমুদ্রের গভীরে আর রাতে অগভীর সমুদ্রে বিচরণ করে। এরা নিশাচর প্রাণী।
এটি প্রায় ১১-২৪(সর্বোচ্চ) ফিট পর্যন্ত লম্বা হয় এবং ওজন প্রায় ৩৮৫-৬৫০ কেজি।
সিল, সী লায়ন, অক্টোপাস, স্কুইড, ছোট হোয়েল, সাপ, কচ্ছপ, পাখি ইত্যাদি ।
ষাঁড় হাঙ্গর

হাঙ্গরের প্রজাতি। মানুষের জন্য এ প্রজাতি বিপদজনক বলে এ হাঙ্গরের খ্যাতি আছে।
এটি মধ্যম আকৃতির হাঙর। শারিরীক গঠনের জন্য এ হাঙ্গরকে সহজেই চেনা যায়। এ হাঙ্গর অন্যান্য হাঙ্গরের তুলনায় চওড়ার চেয়ে লম্বা বেশি। শরীরের উপরের অংশের রং ধূসর, নিচের অংশ হালকা সাদা। পৃষ্ঠদেশে দুইটি পাখনা রয়েছে, যার প্রথমটি দ্বিতীয়টির চেয়ে বড়। পুরুষ হাঙ্গর প্রায় ৭ ফুট লম্বা ও ৯০ কেজি ওজন হয়ে থাকে। স্ত্রী হাঙ্গর সাধারণত ১১.৪ ফুট লম্বা ও গড়ে ২৩০ কেজি ওজনের হয়ে থাকে।
ষাঁড় হাঙ্গর সাধারণত সাগর বা নদী তীরবর্তী এলাকায় যেখানে ঘনবসতি থাকে, সেখানে থাকতে পছন্দ করে এবং মানুষকে আক্রমণ করার সুখ্যাতি তো আছেই। এ কারণে অনেকে একে সবচেয়ে বিপদজনক হাঙর হিসাবে বিবেচনা করে ।
মাছ, ডলফিন, সাপ, পাখি, মানুষ ইত্যাদি ।
লস অ্যাঞ্জেলেস টাইমস

লস অ্যাঞ্জেলেস টাইমস (ইংরেজি: "Los Angeles Times") যা এল.এ. টাইমস ("L.A. Times") নামেও পরিচিত, মার্কিন যুক্তরাষ্ট্রের একটি দৈনিক পত্রিকা। ক্যালিফোর্নিয়ার লস অ্যাঞ্জেলেস-এ ১৮৮১ সাল থেকে এই পত্রিকাটি প্রকাশিত হয়ে আসছে। যুক্তরাষ্ট্রের পশ্চিমভাগ জুড়ে এই পত্রিকাটি বিপণন করা হয়, এবং এটি আমেরিকার দ্বিতীয় বৃহত্তম মেট্রোপলিটান পত্রিকা, ও চতুর্থ বৃহত্তম সার্কুলেটেড সংবাদপত্র। এটির প্রতিদিন সার্কুলেশন অক্টোবর ২০০৮ অনুসারে প্রায় ৭ লক্ষ ৩৯ হাজার কপি থেকে থেকে ১০ লক্ষ ১০ হাজারের কাছাকাছি। এটির প্রিন্টেড সংস্করণ ছাড়াও অনলাইনে তাদের ওয়েবসাইটের মাধ্যমে এটি দিনে চব্বিশ ঘণ্টা সংবাদ প্রাপ্তি নিশ্চিত করে।
লস অ্যাঞ্জেলেস টাইমসের সবচেয়ে নিকটবর্তী পুলিৎজার পুরস্কারটি এসেছে ২০০৯ সালে। প্রতিবেদক বেটিনা বক্সাল ও জুলি কার্ট এল.এ. টাইমসের পক্ষে এ পুরস্কার জয় করেন। এছাড়া এর আগে এটি ৩৮ বার পুলিৎজার পুরস্কার জয় করেছে, এর মধ্যে সম্পাদকীয় কার্টুনের জন্য আছে, এবং আছে দুই স্পট প্রতিবেদনের জন্য। [২০০৪ সালে এই পত্রিকাটি পাঁচটি পুলিৎজার পুরস্কার জয় করে, যা এক বছরে কোনো পত্রিকার তৃতীয় সর্বোচ্চ পুলিৎজার জয়। এর আগে ২০০২ সালে "দ্য নিউ ইয়র্ক টাইমস" ৭টি, ও ২০০৮ সালে "দ্য ওয়াশিংটন পোস্ট" ৬টি পুলিৎজার জয় করে।
লিগনাইট

লিগনাইট হচ্ছে অতি প্রাচীন কালের (১০ থেকে ১৫ কোটি বছর) গাছ-পালা ও উদ্ভিদজাত দ্রব্যের পরিবর্তিত রূপ। লিগনাইটকে বাদামি কয়লা বলা হয়। এটা পীটের চেয়ে শক্ত ও ভারি।
১.১-১.৩
লিগনাইটে কাদা জাতীয় পদার্থ মিশ্রিত থাকে, ফলে এতে ছাইয়ের পরিমাণ বেশি। লিগনাইটে কার্বনের পরিমাণ ৬৭-৭৮ শতাংশ। পীট থেকে কয়লা হওয়ার মধ্যবর্তী ধাপ হচ্ছে লিগনাইট।
রান্না-বান্না, ইট পোড়ানো, বাষ্পীয় ইঞ্জিনে এবং তাপ বিদ্যুৎ কেন্দ্রে জ্বালানী হিসেবে লিগনাইট ব্যবহৃত হয়।
জেনেভা

জেনেভা (, , ; ) হচ্ছে জুরিখের পর সুইজারল্যান্ডের দ্বিতীয় বৃহত্তম জনবহুল শহর। এবং রোম্যানডি (সুইজারল্যান্ডের ফরাসি ভাষী অঞ্চল) অংশের সবচেয়ে জনবহুল শহর। রোন নদী ও জেনেভা লেক যেখানে মিলিত হয়েছে, সেই স্থানটিতে এই শহরের অবস্থান। জেনেভা রিপাবলিক অ্যান্ড ক্যান্টন অফ জেনেভা-এর রাজধানী।
জুন ২০০৮-এর হিসাব অনুযায়ী জেনেভার জনসংখ্যা ১,৮৬,৮২৫, এবং ২০০৭ সালের আদমশুমারী অনুসারে মেট্রোপলিটান অঞ্চলে মোট বাড়ি আছে ৮,১২,০০০টি।
জেনেভা বিশ্বব্যাপী কূটনীতি এবং আন্তর্জাতিক সম্পর্কের কেন্দ্রবিন্দু, এবং অনেক সময়ই এটিকে গ্লোবাল সিটি বা বৈশ্বিক শহর বলে অভিহিত করা হয়। বিশেষ করে বিভিন্ন বিখ্যাত আন্তর্জাতিক সংগঠন, যেমন জাতিসংঘের বিভিন্ন সংস্থার কেন্দ্রীয় সদরদপ্তর এখানে অবস্থিত। এছাড়াও আন্তর্জাতিক সংগঠন রেড ক্রসের সদরদপ্তরও এখানেই অবস্থিত। জেনেভা শহরেই জাতিসংঘের মানবাধিকার সম্পর্কিত জেনেভা কনভেনশন স্বাক্ষরিত হয়েছিলো, যা যুদ্ধকালীন অযোদ্ধা ও যুদ্ধবন্দীদের মানবাধিকার রক্ষার একটি সনদ হিসেবে বিবেচিত।
বিটুমিনাস

বিটুমিনাস হচ্ছে লিগনাইট কয়লার পরিবর্তিত রূপ। ধারণা করা হয়, মৃত গাছ-পালা ও উদ্ভিদজাত দ্রব্য হতে বিটুমিনাস কয়লা সৃষ্টি হতে ১৫ থেকে ২০ কোটি বছর লাগে।
বিটুমিনাস কয়লার রং কালো।
এর কাঠিন্যতা ০.৫-২.৫ এবং আপেক্ষিক গুরুত্ব ১.০-১.৮।
বিটুমিনাস কয়লায় ৬০-৮০ শতাংশ কার্বন থাকে।
পোড়া কয়লা বা কোক (coke), গ্যাস কার্বন ও কোল গ্যাস উৎপাদনে বিটুমিনাস কয়লা ব্যবহৃত হয়।
পূর্ব রেল

পূর্ব রেল বা পূর্ব রেলওয়ে (সংক্ষেপে পূ রে বা ইআর) ভারতীয় রেলের আঠারোটি অঞ্চল বা জোনের অন্যতম। এই অঞ্চলের প্রধান কার্যালয় অবস্থিত কলকাতার ফেয়ারলি প্লেসে। পূর্ব রেল চারটি বিভাগ বা ডিভিশন নিয়ে গঠিত: হাওড়া রেল বিভাগ, মালদা রেল বিভাগ, শিয়ালদহ রেল বিভাগ ও আসানসোল রেল বিভাগ। এই চারটি বিভাগের নাম নির্ধারিত হয়েছে যে যে শহরে সংশ্লিষ্ট বিভাগগুলির সদর দফতর অবস্থিত সেই সেই শহরের নামানুসারে।
এই রেল অঞ্চলের তিনটি প্রধান ওয়ার্কশপ রয়েছে: জামালপুর, লিলুয়া ও কাঁচড়াপাড়া। জামালপুর ওয়ার্কশপটি ওয়াগন মেরামতি, ডিজেল ইঞ্জিনের রুটিনমাফিক রক্ষণাবেক্ষণ, ক্রেন ও টাওয়ার-ওয়াগন উৎপাদনের জন্য; লিলুয়া ওয়ার্কশপটি কোচ ও পণ্যবাহী যানের রুটিনমাফিক রক্ষণাবেক্ষণের জন্য; এবং কাঁচড়াপাড়ার ওয়ার্কশপটি ইলেকট্রিক ইঞ্জিন, ইএমইউ লোকাল ও কোচের রুটিনমাফিক রক্ষণাবেক্ষণের জন্য।
১৮৪৫ সালে পূর্ব ভারত ও দিল্লির সঙ্গে যোগাযোগসাধনের উদ্দেশ্যে প্রতিষ্ঠিত হয় ইস্ট ইন্ডিয়ান রেলওয়ে কোম্পানি (ইআইআর)। ১৮৫৪ সালের ১৫ আগস্ট হাওড়া ও হুগলির মধ্যে চলেছিল প্রথম ট্রেনটি। সকাল সাড়ে আটটায় হাওড়া স্টেশন ছেড়ে ৯১ মিনিটে হুগলি পৌঁছেছিল ট্রেনটি। ১৯২৫ সালের ১ জানুয়ারি ব্রিটিশ ভারত সরকার ইস্ট ইন্ডিয়ান রেলওয়ের পরিচালনার ভার স্বহস্তে তুলে নেয়।
১৯৫২ সালের ১৪ এপ্রিল ইস্ট ইন্ডিয়ান রেলওয়ের তিনটি লোয়ার ডিভিশন হাওড়া, আসানসোল ও দানাপুর, সমগ্র বেঙ্গল নাগপুর রেলওয়ে (বিএনআর) ও পূর্বতন বেঙ্গল আসাম রেলওয়ে শিয়ালদহ ডিভিশনকে সংযুক্ত করে গঠিত হয় পূর্ব রেল। শেষোক্ত বিভাগটি অবশ্য ১৯৪৭ সালের ১৫ আগস্ট ইস্ট ইন্ডিয়ান রেলওয়ের সঙ্গে যুক্ত হয়েছিল। ১৯৫৫ সালের ১ আগস্ট হাওড়া থেকে দক্ষিণে বিশাখাপত্তনম পর্যন্ত প্রসারিত বিএনআর-এর অংশটি, মধ্যাঞ্চলে হাওড়া থেকে নাগপুর পর্যন্ত এবং কাটনি পর্যন্ত উত্তর-মধ্যাঞ্চলীয় অংশটি পূর্ব রেল থেকে বিচ্ছিন্ন করে নিয়ে দক্ষিণ পূর্ব রেল গঠিত হয়। ধানবাদ, মুঘলসরাই ও মালদহ বিভাগ তিনটিও পরে গঠিত হয়। ২০০২ সালের ৩০ সেপ্টেম্বর পর্যন্ত পূর্ব রেলের বিভাগের সংখ্যা ছিল সাত: হাওড়া, শিয়ালদহ, আসানসোল, মালদহ, দানাপুর, ধানবাদ ও মুঘলসরাই। 
২০০২ সালের ১ অক্টোবর, পূর্ব রেলের দানাপুর, ধানবাদ ও মুঘলসরাই বিভাগ তিনটি পূর্ব মধ্য রেলের অন্তর্ভুক্ত করা হয়।
বর্তমানে পূর্ব রেলের চারটি বিভাগ -
অ্যানহাইড্রাইট

অ্যানহাইড্রাইটের(CaSO4) রাসায়নিক উপাদানের প্রায় ৪১.১৯ শতাংশ (CaO) এবং ৫৮.৮ শতাংশ SO3 । এটিকে পানিবিহীন জিপসামও বলে। অ্যানহাইড্রাইটের স্ফটিক রম্বিক আকৃতির।
এটি বর্ণহীন, সাদা, ধূসর অথবা লালচে।
অ্যানহাইড্রাইট একটি পললজাত খনিজ। জিপসাম এবং হ্যালাইটের সাথে সংশ্লিষ্ট অবস্থায় প্রাচীন বদ্ধ সাগরের পানির রাসায়নিক অধ:ক্ষেপ হিসেবে অ্যানহাইড্রাইটের স্তুপ পাওয়া যায়।
অ্যানহাইড্রাইট প্রধানত রাসায়নিক সার, অ্যামোনিয়া সালফেট এবং সিমেন্ট উৎপাদনে ব্যবহৃত হয়।
চুনাপাথর

বিশুদ্ধ চুনাপাথরের রাসায়নিক নাম ক্যালসিয়াম কার্বনেট। চুনাপাথর হলো অধাতব খনিজ (CaCO)।
প্রকৃতিতে বিশুদ্ধ চুনাপাথর খুব কম পাওয়া যায়। বালি, কাদা প্রভৃতি মিশ্রণ এবং লোহা, অ্যালুমিনিয়াম, ম্যাগনেসিয়াম, সিলিকন, ফসফরাস এবং সালফার প্রভৃতি মৌলে চুনাপাথর অপদ্রব্য হিসেবে মিশ্রিত থাকে।
চুনাপাথরের কাঠিন্য ৩.০ এবং আপেক্ষিক গুরুত্ব ২.৬ থেকে ২.৮।
ব্যবহার
চুনাপাথর প্রধানত চুন তৈরি করতে ব্যবহৃত হয়। সিমেন্টের মূল উপাদান হচ্ছে চুনাপাথর। নির্মাণ, রাসায়নিক ও কাচ শিল্পে চুনাপাথর ব্যাপকভাবে ব্যবহার করা হয়। ধাতু নিষ্কাশনে এবং চিনি শিল্পেও চুনাপাথর ব্যবহৃত হয়।
তবে এর মজুদ অনুসন্ধান ও উৎপাদন ব্যয়বহুল হওয়ায় এর বিকল্প সন্ধান করে গবেষকরা ইতোমধ্যেই সফল হয়েছেন। বাংলাদেশেও এনিয়ে গবেষণা করে সফলতার প্রমাণ মিলেছে। বাংলাদেশ বিজনেস ইনোভেশন ফোরাম এর আয়োজনেও এই গবেষণার জন্য একজন উদ্যোক্তাকে সম্মাননা দেওয়া হয়েছে।
রাসায়নিক বিক্রিয়া
চুনাপাথরে তাপ দিলে এটি ক্যালসিয়াম অক্সাইড (CaO) এবং কার্বন ডাইঅক্সাইড (CO))উৎপন্ন করে।
কন্ডোলিৎসা রাইস

কন্ডোলিৎসা রাইস (ইংরেজি: Condoleezza Rice; জন্ম: ১৪ নভেম্বর ১৯৫৪), যিনি কন্ডোলিজা রাইস নামেও পরিচিত, পেশাগত জীবনে একজন অধ্যাপক, কূটনীতিক, লেখিকা, ও জাতীয় নিরাপত্তা বিশেষজ্ঞ। তিনি কলিন পাওয়েলের পর যুক্তরাষ্ট্রের ৬৬তম পররাষ্ট্রমন্ত্রী হিসেবে রাষ্ট্রপতি জর্জ ডব্লিউ. বুশের মন্ত্রীসভায় দায়িত্ব পালন করেছেন। তিনিই যুক্তরাষ্ট্রের প্রথম আফ্রো-আমেরিকান নারী পররাষ্ট্রমন্ত্রী, সেই সাথে কলিন পাওয়েলের পর মার্কিন যুক্তরাষ্ট্রের কোনো মন্ত্রীসভার দ্বিতীয় আফ্রো-আমেরিকান ব্যক্তিত্ব, ও ম্যাডেলিন অলব্রাইটের পর দ্বিতীয় নারী ব্যক্তিত্ব। জর্জ ডব্লিউ বুশের রাষ্ট্রপতি হিসেবে প্রথম মেয়াদের মন্ত্রীসভায় রাইস মার্কিন যুক্তরাষ্ট্রের জাতীয় নিরাপত্তা উপদেষ্টা হিসেবে দায়িত্ব পালন করেছিলেন। কন্ডোলিৎসা রাইস স্ট্যানফোর্ড বিশ্ববিদ্যালয়ের রাষ্ট্রবিজ্ঞান বিষয়ের একজন অধ্যাপক, এবং তিনি প্রভোস্ট হিসেবে সেখানে ১৯৯৩ থেকে ১৯৯৯ সাল পর্যন্ত দায়িত্ব পালন করেছেন। রাষ্ট্রপতি জর্জ এইচ.ডব্লিউ. বুশের মেয়াদকালে সোভিয়েত ইউনিয়ন বিকেন্দ্রীকরণ ও জার্মান পুনঃএকত্রীকরণের সময় রাইস রাষ্ট্রপতির সোভিয়েত ও পূর্ব ইউরোপ সংক্রান্ত উপদেষ্টা হিসেবে কাজ করেছেন।
পররাষ্ট্রমন্ত্রী হিসেবে রাইস তার কার্যক্রম শুরুর সময় তিনি ট্রান্সফর্মেশনাল ডিপ্লোমেসি নামক একটি নতুন কূটনৈতিক নীতির সূচনা করেন, যা মূলত বৃহত্তর মধ্যপ্রাচ্যে গণতন্ত্রের দিকে আলোকপাত করে। গণতান্ত্রিকভাবে নির্বাচিত সরকারের প্রতি তার সমর্থনের কারণে হামাস নির্বাচনে বিপুলভাবে জয়ী হওয়ার পরেও চাপের মুখে পড়ে। এছাড়া হামাসের প্রতি চাপ ছিলো বিভিন্ন ইসলামি সামরিক সংগঠন, সৌদি আরব, মিশর ও যুক্তরাষ্ট্রের মতো দেশগুলোর।
মার্চ ২০০৯-এ রাইস পুনরায় স্ট্যানফোর্ড বিশ্ববিদ্যালয়ে রাষ্ট্রবিজ্ঞানের অধ্যাপক ও থমাস বারবারা স্টিফেনসন সিনিয়র ফেলো হিসেবে হুভার ইন্সস্টিটিউশনে ফিরে আসেন।
অভ্যন্তরীণভাবে উচ্ছেদকৃত জনগোষ্ঠী

অভ্যন্তরীণভাবে উচ্ছেদকৃত জনগোষ্ঠী (ইংরেজি: Internally displaced person) (IDP) যা সংক্ষেপে আইডিপি নামেও পরিচিত বলতে বোঝায় সেসকল মানুষদের যারা ঠিক শরণার্থীদের মতো দেশ ছেড়ে চলে যান না, বরং নিজেদের বাসগৃহ ত্যাগ করতে বাধ্য হয়ে দেশের সীমান্তে এসে বসবাস করতে থাকেন। ২০০৬ সালের শেষ দিকের হিসাব অনুযায়ী বিশ্বের ৫২টি দেশে প্রায় ২ কোটি ৪৫ লক্ষ উচ্ছেদ হওয়া মানুষ রয়েছেন। এর মধ্যে সবচেয়ে বেশি জনগোষ্ঠী বাস করছে আফ্রিকায়। সেখানে ২১টি দেশে আইডিপি ভুক্তভোগী মানুষের সংখ্যা প্রায় ১ কোটি ১৪ লক্ষ।
এএফসি চ্যালেঞ্জ কাপ

এএফসি চ্যালেঞ্জ কাপ () আন্তর্জাতিক ফুটবল প্রতিযোগিতাবিশেষ যা এশিয়ান ফুটবল কনফেডারেশন বা এএফসি'র সদস্যভূক্ত দেশসমূহের মধ্যে প্রতি দুই বছর অন্তর অনুষ্ঠিত হয়। এরফলে ভিশন এশিয়া পরিকল্পনার অধীনে উদীয়মান দেশ নির্ধারণ করা হয়। এএফসি'র সাবেক সভাপতি মোহাম্মদ বিন হাম্মাম ভিশন এশিয়া পরিকল্পনার প্রণেতা ছিলেন।
জুলাই, ২০০৬ সালে এএফসি চ্যালেঞ্জ কাপ প্রতিযোগিতার ১ম আসর বাংলাদেশের রাজধানী ঢাকায় অনুষ্ঠিত হয়। প্রতিযোগিতার ৫ম আসরটি ২০১৪ সালে মালদ্বীপে অনুষ্ঠিত হবে। সর্বশেষ প্রতিযোগিতায় উত্তর কোরিয়া জাতীয় ফুটবল দল শিরোপা লাভ করে। এছাড়াও, উত্তর কোরিয়া এ পর্যন্ত সর্বাধিক দুইবার চ্যাম্পিয়ন হবার সৌভাগ্য অর্জন করেছে।
মহাদেশীয় পরিকল্পনার মাধ্যমে এশিয়ার ফুটবল দলগুলোকে আন্তর্জাতিক পর্যায়ে উন্নীতকরণই ভিশন এশিয়া পরিকল্পনার মূল উদ্দেশ্য। এর মাধ্যমে ভিশন এশিয়ার মূল উদ্দেশ্য প্রতিফলিত হয়। মহাদেশীয় প্রতিযোগিতায় খেলার অভিজ্ঞতা অর্জন, সম্ভাব্য ক্ষেত্রে এএফসি ট্রফি জয় এবং নতুন খেলোয়াড়ের সন্ধানও এর মাধ্যমেই পাওয়া যায়।
২০০৮ ও ২০১০ সালের প্রতিযোগিতায় বিজয়ী দল স্বয়ংক্রিয়ভাবে এএফসি এশিয়ান কাপে অংশগ্রহণের সুযোগ পেয়েছিল।
দ্য নেট (১৯৯৫-এর চলচ্চিত্র)

দ্য নেট (ইংরেজি ভাষায়: The Net) "ইরোইন উইনকার" পরিচালিত ১৯৯৫ সালের একটি আমেরিকান সাইবার থ্রিলার চলচ্চিত্র । অভিনয় করেছেন, সান্ড্রা বুলক, "জের্মি নর্থাম" ও ডেনিস মিলার।
এন্জ্যালা বেনেট(সান্ড্রা বুলক), একজন কম্পিউটার ইঞ্জিনিয়ার যিনি দিনের অধিকাংশ সময় বাড়িতে কাটান এবং তার সব বন্ধু অনলাইন কেন্দিৃক । অনলাইন এর বাইরে তার মাত্র কয়েকজন বন্ধু আছে । তার প্রথম ছুটির সময় সে কম্পিউটার গুপ্তচরবৃত্তির সাথে জরিয়ে পড়ে।
১৯৯৪ সালের অক্টোবরে সান্ড্রা বুলক ঘোষণা দেন তিনি মধ্য -জানুয়ারী থেকে ১০ এপ্রিল,১৯৯৫ এর মধ্যে দ্য নেটর চিত্রগ্রহণ করবেন। ১৯৯৫ সালের জানুয়ারির ৫ তারিখ সান ফ্রান্সিসকো এর মসকন সেন্টার ও ম্যাকওয়ার্ল্ড সেই সাথে এপ্রিলে ওয়াশিংটন, ডি.সি.তে দ্য নেটর চিত্রগ্রহণ করা হয়েছিল।
’’দ্য নেট‘’ এর আনুমানিক বাজেট ছিল $২২ মিলিয়ন এবং ২৮ জুলাই ১৯৯৫ তারিখে মুক্তি পায়।গার্হস্থ্য বক্স অফিসে $৫০,৭২৭,৯৬৫ ও বিদেশী বাজার সহ, চলচ্চিত্রটি বিশ্বব্যাপী মোট $১১০,৬২৭,৯৬৫ ডলারের ব্যবসা করে। অতিরিক্ত ভাড়াবাবদ যুক্তরাষ্ট্রর মধ্যে $২৩,৭৭১,৬০০ আয় করে।
’’দ্য নেট‘’ এর প্রতিক্রিয়া ছিল মিশ্র।রটেন টম্যাটোস এ ৪৭ রিভিউর উপর ভিত্তি করে ১০ এর মধ্যে গড়ে ছিল ৫.১ যার মধ্যে ৩৬% ইতিবাচক মতামত দিয়েছিল।পুলিৎজার পুরস্কার বিজয়ী মার্কিন চলচ্চিত্র সমালোচক ও চিত্রনাট্য লেখক রজার ইবার্ট ৪ এর মাঝে ৩ স্টার দেন। এন্টারটেনমেন্ট উইকলিতে ওয়েন গ্লিবারম্যান সান্ড্রা বুলক এর অভিনয় সম্পর্কে লিখেছিলেন, Bullock pulls you into the movie. Her overripe smile and clear, imploring eyes are sometimes evocative of Julia Roberts.
১৯৯৮ সালে শুরু হয় ’দ্য নেট’ এর টিভি সিরিয়াল যা ১৯৯৯ সাল পর্যন্ত প্রাচার হয়েছিল।এতে এন্জেলা বেনেট চরিত্রে অভিনয় করেছিলেন ব্রুক লেংটন।
২০০৬ সালে কার্লেস উইনকার এর পরিচালনায় বের হয় ’দ্য নেট’ এর সিকুয়্যাল দ্য নেট ২।
ফাঁদ পাতা অভিযান

ফাঁদ পাতা অভিযান মূলত 'ছদ্মবেশী' বা 'ফাঁদ পাতা'-র মতো প্রতারণামূলক একটি কৌশল যার মাধ্যমে ফাঁদে ফেলে অপরাধ করতে সহযোগিতা দিয়ে অপকর্মের ঠিক আগ মুহূর্তে সংশ্লিষ্ট ব্যক্তিকে ধরে ফেলা হয়। এটি ইংরেজিতে স্টিং অপারেশন নামে পরিচিত। এটি এক ধরনের ছদ্মবেশী অভিযান ("আন্ডারকভার অপারেশন")। মার্কিন যুক্তরাষ্ট্রসহ বিশ্বের অনেক দেশে এ ধরনের অভিযান প্রচলিত থাকলেও এর নৈতিক ও আইনি দিক নিয়ে প্রশ্ন উঠেছে। সুইডেন, নেদারল্যান্ডসের মতো কয়েকটি দেশে রাষ্ট্রীয়ভাবে ফাঁদ পাতা অভিযান নিষিদ্ধ।
ইংরেজি "স্টিং" শব্দটি মূলত জনপ্রিয়তা পেয়েছে ১৯৭৩ সালের রবার্ট রেডফোর্ড ও পল নিউম্যানের "দ্য স্টিং" সিনেমা থেকে। ১৯৯৮ সালে যুক্তরাষ্ট্রের আইন প্রয়োগকারী তিনটি সংস্থা যৌথভাবে ফাঁদ পাতা অভিযান চালিয়ে চুরি হওয়া চাঁদের প্রস্তর খণ্ড মায়ামির একটি ভল্ট থেকে উদ্ধার করে। ওই ফাঁদ পাতা অভিযানটির নাম ছিল "অপারেশন লুনার একলিপস"।
ফাঁদ পাতা অভিযানে আইন প্রয়োগকারী সংস্থার কর্মকর্তারা কখনও মাদক বা অস্ত্রের ক্রেতা সেজে মাদক ও অস্ত্র বিক্রেতাকে ফাঁদে ফেলেন। নৈতিকতা ইস্যুতে আলোচনা-সমালোচনা যা-ই থাকুক না কেন, অনেক দেশেই এটি বৈধ প্রক্রিয়া। তবে অপরাধ সংঘটনে কাউকে উদ্বুদ্ধ করার বিষয়ে আইনি প্রক্রিয়া দেশে দেশে ভিন্ন। দোষী সাব্যস্ত করার মতো যথেষ্ট প্রমাণ পাওয়ার আগ পর্যন্ত এ অভিযান চলতে থাকে। আর এ ধরনের তদন্ত অভিযানে গ্রেফতার ও দোষী সাব্যস্ত হওয়া ব্যক্তির সংখ্যাও অনেক। সিপিওপির (যুক্তরাষ্ট্রের সেন্টার ফর প্রবলেম ওরিয়েন্টেড পুলিশিং) তথ্য মতে, একটি ফাঁদ পাতা অভিযানে ৭০০ জনকে পর্যন্ত গ্রেফতার করার নজির আছে।
ফাঁদ পাতা অভিযান নিয়ে অনেক সমালোচনা হচ্ছে কারণ এটি নৈতিক দিক দিয়ে সঠিক নয়। মানুষের মধ্যে অপরাধপ্রবণতাগুলো সুপ্ত অবস্থায় থাকে। নৈতিক দিক দিয়ে না চাইলেও ফাঁদে পড়ে অনেক সময় মানুষ কৌতূহলবশত অপরাধ সংঘটনের পরিকল্পনা করে আনন্দ অনুভব করেন। ফাঁদ পাতা অভিযানের ফাঁদে পড়া ব্যক্তিরা একেকটি ধাপ পার হয়ে এমন পর্যায়ে পৌঁছান, তাদের আর পিছু ফেরার পথ থাকে না।
ফুটবল ক্লাব বার্সেলোনা আতলেতিক

ফুটবল ক্লাব বার্সেলোনা আতলেতিক ( অথবা ; সাধারণত বার্সা আতলেতিক অথবা বার্সা বি নামে পরিচিত) হচ্ছে বার্সেলোনা ভিত্তিক একটি স্পেনীয় পেশাদার ফুটবল ক্লাব। এই ক্লাবটি বর্তমানে স্পেনের তৃতীয় স্তরের ফুটবল লীগ প্রিমেরা ফেদেরাসিওন-এ খেলে। এটি বার্সেলোনার সংরক্ষিত দল। এই ক্লাবটি ১৯৭০ সালে ফুটবল ক্লাব বার্সেলোনা আতলেতিক নামে প্রতিষ্ঠিত হয়। বার্সেলোনা আতলেতিক তাদের সকল হোম ম্যাচ কাতালোনিয়ার এস্তাদি ইয়োহান ক্রুইফ-এ খেলে থাকে; যার ধারণক্ষমতা হচ্ছে ৬,০০০। বর্তমানে এই ক্লাবের ম্যানেজারের দায়িত্ব পালন করছেন রাফায়েল মার্কেজ
স্পেনের সংরক্ষিত দলগুলো জ্যেষ্ঠ দলের মতোই একই লীগ পদ্ধতিতে প্রতিদ্বন্দ্বিতা করে। তবে তারা কখনোই জ্যেষ্ঠ দলের সাথে একই বিভাগে প্রতিদ্বন্দ্বিতা করতে পারবে না; যার ফলে বার্সেলোনা বি লা লিগা এবং কোপা দেল রে-তে অংশগ্রহণ করতে পারে না।
আবদুল কাদির (পাকিস্তানি ক্রিকেটার)

আবদুল কাদির () (১০ই মে, ১৯৫৫ লাহোর,পাঞ্জাব – ১২ই মার্চ, ২০০২) একজন করাচির, পাকিস্তানি ক্রিকেটার যিনি ১৯৬৪ থেকে ১৯৬৫ সাল পর্যন্ত চারটি টেস্ট ক্রিকেট খেলেছেন। তিনি ছিলেন একজন উইকেট-রক্ষক। আব্দুল টেস্ট আত্মপ্রকাশে করাচিতে অস্ট্রেলিয়ার বিরুদ্ধে ৯৫ রান আউট হয়েছিলেন। তিনি ওপেনে খালিদ ইবাদুল্লাহর সাথে ব্যাটিং করে ২৪৯ রান তৈরি করেছিলেন।
মারাইজ ইরাসমাস

মারাইজ ইরাসমাস (; জন্ম: ২৭ ফেব্রুয়ারি, ১৯৬৪) দক্ষিণ আফ্রিকায় জন্মগ্রহণকারী আন্তর্জাতিক ক্রিকেট আম্পায়ার। তিনি আন্তর্জাতিক ক্রিকেট কাউন্সিল কর্তৃক মনোনীত আইসিসি’র সেরা আম্পায়ার তালিকার একজন সদস্য। প্রথম-শ্রেণীর ক্রিকেটে বোল্যান্ড ক্রিকেট দলের হয়ে খেলেছেন। খেলায় তিনি অল-রাউন্ডারের ভূমিকায় অবতীর্ণ হতেন।
ইরাসমাস ২০০৮ সালে আন্তর্জাতিক আম্পায়ার তালিকায় অন্তর্ভুক্ত হন। এরপর খুব দ্রুত ২০১০ সালে আইসিসি’র সেরা আম্পায়ার তালিকায় সদস্যরূপে উত্তরণ ঘটান।
১৮ অক্টোবর, ২০০৭ তারিখে নাইরোবি'র নাইরোবি জিমখানা স্টেডিয়ামে অনুষ্ঠিত কেনিয়া বনাম কানাডা'র মধ্যকার একদিনের আন্তর্জাতিক ক্রিকেটের মাধ্যমে আম্পায়ার জীবনে প্রবেশ করেন। এর পূর্বেই অবশ্য টি২০ ক্রিকেটে আম্পায়ার হিসেবে অভিষিক্ত হয়েছেন। ২৪ ফেব্রুয়ারি, ২০০৬ তারিখে জোহানেসবার্গের ওয়ান্ডারার্স স্টেডিয়ামে অনুষ্ঠিত দক্ষিণ আফ্রিকা বনাম অস্ট্রেলিয়ার মধ্যে অনুষ্ঠিত টি২০ ক্রিকেটে খেলা পরিচালনা করেন। পরবর্তীতে ১৭-২১ জানুয়ারি, ২০১০ তারিখে চট্টগ্রামের জহুর আহমেদ চৌধুরী স্টেডিয়ামে অনুষ্ঠিত বাংলাদেশ-ভারতের মধ্যকার টেস্টে প্রথমবারের মতো খেলা পরিচালনার সুযোগ পান।
অস্ট্রেলিয়া ও নিউজিল্যান্ডে যৌথভাবে অনুষ্ঠিত ২০১৫ সালের ক্রিকেট বিশ্বকাপে বিশ-সদস্যের আম্পায়ারের তালিকায় অন্যতম সদস্য ছিলেন তিনি। তন্মধ্যে, ১৪ ফেব্রুয়ারি, ২০১৫ তারিখে ক্রাইস্টচার্চের হ্যাগলে ওভালে অনুষ্ঠিত নিউজিল্যান্ড ও শ্রীলঙ্কার মধ্যকার উদ্বোধনী খেলাটি পরিচালনা করেন। ২০ মার্চ, ২০১৫ তারিখে অ্যাডিলেড ওভালে অনুষ্ঠিত কোয়ার্টার-ফাইনালে অস্ট্রেলিয়া-পাকিস্তানের খেলাও পরিচালনা করেছেন।
১ সেপ্টেম্বর, ২০১৬ তারিখ পর্যন্ত:
শুরুতে আম্পায়ার হিসেবে সঠিক ও সুন্দরভাবে খেলা পরিচালনা করেছেন। কিন্তু জুলাই/আগস্ট, ২০১১ সালে অনুষ্ঠিত ভারত-ইংল্যান্ডের মধ্যেকার টেস্ট সিরিজে মাঠে তার ভূমিকা নিয়ে প্রশ্নবিদ্ধতায় পড়ে যান। বিশেষ করে ট্রেন্ট ব্রিজে অনুষ্ঠিত দ্বিতীয় টেস্টে অধিকাংশ দর্শকই তার সিদ্ধান্তে হতবাক হন।
অস্ট্রেলিয়া ও শ্রীলঙ্কার মধ্যেকার একদিনের আন্তর্জাতিক ক্রিকেট সিরিজের চতুর্থ খেলায় ডেভিড ওয়ার্নারকে এলবিডব্লিউ প্রদান করে পুনরায় সবচেয়ে বেশি প্রশ্নের মুখোমুখি হন।
সাঈদ আজমল

সাঈদ আজমল (পাঞ্জাবি, ; জন্ম: ১৪ অক্টোবর, ১৯৭৭) পাকিস্তানে জন্মগ্রহণকারী ক্রিকেটার। তিনি ডানহাতি অফ-স্পিন বোলিং করেন ও ডানহাতে ব্যাটিং পরিচালনা করে থাকেন। তার কার্যকরী দোসরা এবং অন্যান্য ভঙ্গীমায় বোলিং পাকিস্তানকে জয়লাভে সহায়তা করে থাকে। আধুনিক ক্রিকেট বিশ্বে তাকে অন্যতম 'সেরা স্পিনার' হিসেবে পরিচিতি লাভ করে আসছেন।
২০০৯ সালে সন্দেহজনক বোলিং ভঙ্গীমার দায়ে অভিযুক্ত হন। পরবর্তীতে অবশ্য এ দায় থেকে মুক্তি পান।
২০০৫ সালে ফয়সালাবাদ ক্রিকেট দলের পক্ষ হয়ে ঘরোয়া ক্রিকেটে এবিএন-আম্রো টুয়েন্টি-২০ কাপ জয়ে ভূমিকা রাখেন। এছাড়াও, খান রিসার্চ ল্যাবরেটরিজ ও ইসলামাবাদ দলের হয়েও খেলেছেন।
২০১২ সালে বিগ ব্যাশ লীগ প্রতিযোগিতায় অ্যাডিলেড স্ট্রাইকার্স দলের পক্ষে চুক্তিবদ্ধ হন।
ত্রিশ বছর বয়সে পাকিস্তান দলের হয়ে একদিনের আন্তর্জাতিক ক্রিকেটে অভিষেক ঘটান। এর এক বছর পর টেস্টে অভিষেক হন। এরপর ২০০৯ সালের আইসিসি বিশ্ব টুয়েন্টি২০ প্রতিযোগিতায় পাকিস্তানকে শিরোপা লাভে সহায়তা করেন। নভেম্বর, ২০১১ সাল থেকে সাঈদ আজমল আন্তর্জাতিক ক্রিকেট কাউন্সিল কর্তৃক প্রণীত আইসিসি প্লেয়ার র‌্যাঙ্কিংয়ে একদিনের আন্তর্জাতিক ক্রিকেটে শীর্ষস্থানীয় বোলার হিসেবে প্রথম স্থানে রয়েছেন। এছাড়া, টি২০ ক্রিকেটেও তিনি শীর্ষস্থানে রয়েছেন। বর্তমানে টেস্ট ক্রিকেটের বোলিং বিভাগে তার অবস্থান তৃতীয়।
২৮ জানুয়ারি, ২০১২ তারিখে নিজস্ব ২০তম টেস্টে সবচেয়ে দ্রুততম সময়ে প্রথম পাকিস্তানি বোলার হিসেবে ১০০ উইকেট নেয়ার কৃতিত্ব অর্জন করেন। এছাড়াও টুয়েন্টি২০ আন্তর্জাতিকে সবচেয়ে বেশি ৭১ উইকেট নিয়ে রেকর্ড গড়েছেন।
প্রধান
ম্যাচে ১০ উইকেট গ্রহণ 
একদিনের আন্তর্জাতিকে ৫ উইকেট
ব্রুস অক্সেনফোর্ড

ব্রুস নিকোলাস জেমস অক্সেনফোর্ড (; জন্ম: ৫ মার্চ, ১৯৬০) অস্ট্রেলিয়ায় জন্মগ্রহণকারী ক্রিকেট আম্পায়ার ও সাবেক ক্রিকেটার। ২০০৮ সাল থেকে আন্তর্জাতিক ক্রিকেট কাউন্সিলের তালিকাভূক্ত আন্তর্জাতিক আম্পায়ার হিসেবে একদিনের আন্তর্জাতিক ক্রিকেট খেলার মাধ্যমে তার অভিষেক ঘটে। এছাড়াও, ২০১০ সালে প্রথমবারের মতো টেস্ট ক্রিকেট খেলা পরিচালনা করেছেন।
২৬ সেপ্টেম্বর, ২০১২ তারিখে আম্পায়ারদের সর্বোচ্চ স্তর আইসিসি’র সেরা আম্পায়ার তালিকায় অন্তর্ভুক্ত হন। ঐদিন তারই স্বদেশী সাইমন টাওফেল অবসর নেন ও আম্পায়ারদের দক্ষতা বৃদ্ধি এবং প্রশিক্ষণ ব্যবস্থাপক হিসেবে নতুন ভূমিকায় অবতীর্ণ হন।
অক্সেনফোর্ড ১৯৯১/৯২ ও ১৯৯২/৯৩ মৌসুমে কুইন্সল্যান্ডের পক্ষ হয়ে আটটি প্রথম-শ্রেণীর ক্রিকেট খেলায় অংশগ্রহণ করেন।
ব্রুস অক্সেনফোর্ড ১৯৯৮ সালে আম্পায়ার জীবন শুরু করেন। ২০০১ সালে প্রথম-শ্রেণীর ক্রিকেটে আম্পায়ার হিসেবে অভিষিক্ত হন। ২০০৩ সালে ১২-সদস্যবিশিষ্ট জাতীয় আম্পায়ার প্যানেলে অন্তর্ভুক্ত হন। ২০০৭/০৮ মৌসুমে ক্রিকেট অস্ট্রেলিয়ার পক্ষ থেকে আইসিসি আন্তর্জাতিক তৃতীয় আম্পায়ার তালিকায় অন্তর্ভুক্তির জন্য তার নাম প্রস্তাব করা হয়।
২০১০ সালের ডিসেম্বর মাসে শ্রীলঙ্কার ক্যান্ডিতে অনুষ্ঠিতি শ্রীলঙ্কা বনাম ওয়েস্ট ইন্ডিজের মধ্যকার টেস্টের মাধ্যমে আম্পায়ার হিসেবে খেলা পরিচালনা করার প্রথম সুযোগ পান।
১৯ ফেব্রুয়ারি, ২০১২ তারিখে অক্সেনফোর্ড অস্ট্রেলিয়া বনাম ভারতের মধ্যকার খেলায় তৃতীয় আম্পায়ারের দায়িত্ব পালন করেন। ঐদিন তিনি ভুলক্রমে (আউট) বোতামে চাপ দিয়ে মাইক হাসিকে আউট দেন। অক্সেনফোর্ড বিষয়টি দ্রুত বুঝতে পেরে তাড়াতাড়ি সিদ্ধান্ত পরিবর্তন করেন।
হাসান নাসরুল্লাহ

হাসান নাসরুল্লাহ () (৩১ আগস্ট ১৯৬০ - ২৭ সেপ্টেম্বর ২০২৪) ছিলেন লেবানীয় রাজনৈতিক ও আধাসামরিক দল হিজবুল্লাহর তৃতীয় মহাসচিব। ১৯৯২ সালের ফেব্রুয়ারি মাসে তার পূর্বসূরী আব্বাস আল-মুসাওয়ী ইসরায়েলি প্রতিরক্ষা বাহিনীর বিমান হামলায় নিহত হওয়ার পর থেকে তিনি দলটির প্রধান হিসেবে দায়িত্ব পালন করে আসছিলেন। নাসরুল্লাহকে প্রায়শই "আস-সৈয়দ হাসান" () নামে ডাকা হয় যার সম্মানসূচক "সৈয়দ" অংশটি নির্দেশ করে যে তিনি হোসাইন ইবনে আলীর মাধ্যমে ইসলামী নবী মুহাম্মদের একজন বংশধর। তাঁর নেতৃত্বাধীন থাকাকালে হিজবুল্লাহকে মার্কিন যুক্তরাষ্ট্র, ইউরোপীয় ইউনিয়ন ও অন্যান্য দেশ সম্পূর্ণ বা আংশিকভাবে একটি সন্ত্রাসী সংগঠন হিসেবে ঘোষণা দিয়েছে। রাশিয়া হিজবুল্লাহকে সন্ত্রাসী সংগঠন হিসেবে অস্বীকার করে একটি বৈধ সামাজিক ও রাজনৈতিক সংগঠন হিসেবে গণ্য করে। চীন এক্ষেত্রে নিরপেক্ষ থাকে এবং হিজবুল্লাহর সঙ্গে যোগাযোগ বজায় রাখে। উইকিলিকসের প্রতিষ্ঠাতা জুলিয়ান অ্যাসাঞ্জের মতে হাসান নাসরুল্লাহ হলেন মধ্যপ্রাচ্যের অসাধারণ ব্যক্তিত্বদের অন্যতম।
ফিলিস্তিনিদের প্রতিরোধ সংগ্রামের প্রতি সবসময় সমর্থন ব্যক্ত করেন হিজবুল্লাহর নেতা নাসরুল্লাহ। তিনি বলেন, হিজবুল্লাহ সবসময়ই ইসরাইলবিরোধী সংগ্রামে ফিলিস্তিনিদের পাশে থাকবে। তিনি আরও বলেন, দশকের পর দশক ধরে ইসরাইল ফিলিস্তিনে জবরদখল বজায় রাখলেও তারা এখন ধ্বংসের দ্বারপ্রান্তে।
হাসান নাসরুল্লাহ ইহুদিবাদী ইসরাইলকে শত্রুভাবাপন্ন দেশ হিসেবে আখ্যা দেন। ইসরাইলকে একটি অবৈধ রাষ্ট্র হিসেবে উল্লেখ করেছেন এবং বলেছেন, অন্যদের দেশ বা ভূমি দখলের ভিত্তিতে ইসরাইল প্রতিষ্ঠিত হয়েছে। তিনি উল্লেখ করেন ইসরাইলি দখলদারিত্বের বহু বছর পরও ফিলিস্তিনিদের ভূমি ফিলিস্তিন হিসেবেই বিবেচিত হবে। ইসরায়েল বিরোধী কর্মকাণ্ডের জন্য তিনি ইসরায়েলের শত্রু হিসেবে বিবেচিত।
২০০৬ সালের ইজরায়েল-হিজবুল্লাহ যুদ্ধের সময় নাসরালাহ সম্পর্কে দুটি জনপ্রিয় গান লেখা হয়েছিল, হিজবুল্লাহ নেতাদের বেশিরভাগ মতামত নিয়ে: গান ২ টা হলো "লেবানন এর হক" এবং "ইয়াল্লাহ ইয়া নাসরুল্লাহ"। ২০০৭ সালে লেবাননের গায়ক আলা জালজালী "ইয়া নাসরালাহ" নামে একটি প্রশংসাসুচক গান রচনা করেছিলেন।এবং আহাবাবি (Ahebba'i) নামে আর একটি জনপ্রিয় গান লেবাননের খ্রিস্টান গায়ক জুলিয়া বুত্রোস রচনা করেছিলেন যেটা ২০০৬ সালের যুদ্ধের সময় তিনি দক্ষিণ লেবাননের হিজবুল্লাহ যোদ্ধাদের পাঠানো একটি টেলিভিশনে পাঠানো বার্তাটিতে নাসরাল্লাহের কথাগুলি দ্বারা অনুপ্রাণিত হন।
টনি হিল

অ্যান্থনী লয়েড হিল (; জন্ম: ২৬ জুন, ১৯৫১) নিউজিল্যান্ডের অকল্যান্ডে জন্মগ্রহণকারী আন্তর্জাতিক ক্রিকেট আম্পায়ার। সচরাচর তিনি টনি হিল নামেই বৈশ্বিকভাবে পরিচিত হয়ে আসছেন। বর্তমানে তিনি আইসিসি’র সেরা আম্পায়ার তালিকার একজন সদস্য। ২০০৯ সালে আইসিসি'র সেরা আম্পায়ার তালিকায় মনোনীত হন। আন্তর্জাতিক ক্রিকেট কাউন্সিলের আন্তর্জাতিক প্যানেলে থাকা অবস্থায় ২০০৬ সালে জোহানেসবার্গে অনুষ্ঠিত দক্ষিণ আফ্রিকা বনাম অস্ট্রেলিয়ার মধ্যকার টেস্ট ক্রিকেট খেলায় নিরপেক্ষ আম্পায়ার হিসেবে এলিট প্যানেলকে সহায়তা করেন।
মার্চ, ১৯৯৮ সালে প্রথমবারের মতো নিউজিল্যান্ড বনাম জিম্বাবুয়ের মধ্যেকার একদিনের আন্তর্জাতিক ক্রিকেট খেলায় আম্পায়ার হিসেবে অভিষিক্ত হন টনি হিল। ডিসেম্বর, ২০০১ সালে নিউজিল্যান্ড বনাম বাংলাদেশের মধ্যকার টেস্ট ক্রিকেটে অভিষেক ঘটান টনি।
২০০৭ সালে অনুষ্ঠিত বিশ্বকাপ ক্রিকেটে সেন্ট কিটসে গ্রুপ এ'র তিনটি খেলায় আম্পায়ারিং করেন।
শফি উসমানি

মুহাম্মদ শফি বিন মুহাম্মাদ ইয়াসিন উসমানি দেওবন্দি (; , "Muḥammad Shafī‘ ibn Muḥammad Yāsīn al-‘Uthmānī ad-Diyūbandī"; ২৫ জানুয়ারী ১৮৯৭৬ অক্টোবর ১৯৭৬), বা মুফতি মুহাম্মদ শফি ছিলেন পাকিস্তানের দেওবন্দি ধারার বিখ্যাত সুন্নি ইসলামি পণ্ডিত।
তিনি একজন হানাফী আইনজ্ঞ এবং মুফতি। শরিয়াহ, হাদীস, কুরআনের ব্যাখ্যা ছাড়া সুফিতত্ত্বের উপরও তার অগাধ পাণ্ডিত্য ছিল। ব্রিটিশ ভারতের দেওবন্দে জন্মগ্রহণ করেন। তিনি দারুল উলূম দেওবন্দ থেকে ১৯১৭ সালে স্নাতক হন, যেখানে তিনি পরে হাদিস শিক্ষা দেন এবং প্রধান মুফতির পদে অধিষ্ঠিত হন। পাকিস্তান আন্দোলনে সময় দেওয়ার জন্য তিনি ১৯৪৩ সালে দেওবন্দ থেকে ইস্তফা দেন। স্বাধীনতার পর তিনি পাকিস্তানে চলে যান, যেখানে তিনি ১৯৫১ সালে দারুল উলূম করাচি প্রতিষ্ঠা করেন। তার লিখিত রচনাগুলির মধ্যে কুরআনের তাফসীর মাআরিফুল কুরআন সর্বাধিক পরিচিত।
মুহাম্মাদ ইয়াসিনের পুত্র মুহাম্মদ শফি ২৫শে জানুয়ারী ১৮৯৭ খ্রিস্টাব্দে (২১ শাবান ১৩১৪ হিজরী) ব্রিটিশ ভারতের দেওবন্দে একটি উসমানি পরিবারে জন্মগ্রহণ করেন। তার নাম "মুহাম্মদ শফি" ) তার পিতার উস্তাদ রশিদ আহমদ গাঙ্গুহির প্রদায়িত। যদিও তার আসল নাম তার দাদা খলিফা তাহসিন আলি মুহাম্মদ মুবিন () রেখেছিলেন। শফি একটি ধর্মীয় পরিবেশে বেড়ে উঠেন। শৈশবে তিনি দারুল উলূম দেওবন্দের আঙিনায় খেলাধুলা করতেন এবং তাঁর পিতার সাথে বসতেন, যিনি মাদরাসাটির শিক্ষক ছিলেন।
মুফতী মুহাম্মদ শফি ১৩১৪ হিজরী সনের শা'বান মাসের ২১ তারিখে (২৫ জানুয়ারি ১৮৯৭ খ্রিষ্টাব্দ) জন্মগ্রহণ করেন । তার নাম "মুহাম্মদ শফি" হযরত রশীদ আহমাদ গাঙ্গুহী কর্তৃক প্রস্তাবিত। ১৩২৫ হিজরীতে (১৯০৭/১৯০৮ খ্রিষ্টাব্দে) তিনি দারুল উলূম দেওবন্দে ভর্তি হন । তিনি ১৩৩৬ হিজরীতে (১৯১৮ খ্রিষ্টাব্দ) দারুল উলূম দেওবন্দ থেকে স্নাতক ডিগ্রি লাভ করেন, তখন তার বয়স ২১ বছর ছিল। 
এরপর ১৩৩৭ হিজরীতে (১৯১৮/১৯১৯ খ্রিষ্টাব্দ) তিনি দারুল উলূম দেওবন্দের প্রাথমিক শ্রেণীর শিক্ষক হিসেবে নিযুক্ত হন। তিনি খুবই তাড়াতাড়ি উচ্চতর শ্রেণীর শিক্ষক হিসেবে নিযুক্ত হন। তিনি ১৩৫০ হিজরী সনে (১৯৩২ খ্রিষ্টাব্দ) দারুল উলূম দেওবন্দের মুফতীয়ে আযম তথা প্রধান মুফতী (গ্রেন্ড মুফতী) নিযুক্ত হন। 
দেশ বিভাগের পর তিনি তার পিতৃভূমি দেওবন্দ ছেড়ে পাকিস্তান চলে আসেন। তিনি ১৩৭০ হিজরীতে (১৯৫১ খ্রিষ্টাব্দ) পাকিস্তানে দারুল উলূম করাচী প্রতিষ্ঠা করেন। 
তিনি ছোট বড় মিলিয়ে প্রায় দেড়শত এর মত বই (কিতাব) লেখেছেন। তার বিশ্বখ্যাত তাফসীর গ্রন্থ "মা'আরিফুল কুরআন" যা বহু ভাষায় অনুবাদ হয়েছে যা তিনি সমাপ্ত করেন (ঊর্দূতে) তার মৃত্যুর চার বছর আগে।
এই আলেমে দ্বীন ও মনীষী ১৩৯৬ হিজরী সনের শাওয়াল মাসের ১০ তারিখে মৃত্যুবরণ করেন।
আমিলকার বারবুই

আমিলকার বারবুই (, ; ২৯ মার্চ ১৮৯৩ – ২৪ আগস্ট ১৯৬৫) একজন ব্রাজিলীয় পেশাদার ফুটবল খেলোয়াড় এবং ম্যানেজার ছিলেন। তিনি তার খেলোয়াড়ি জীবনের অধিকাংশ সময় করিন্থিয়ান্স এবং ব্রাজিল জাতীয় দলের হয়ে মধ্যমাঠের খেলোয়াড় হিসেবে খেলেছিলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেলেছিলেন।
আমিলকার ১৯১৬ সালে ব্রাজিলের হয়ে আন্তর্জাতিক পর্যায়ে অভিষেক করেছিলেন; ব্রাজিলের জার্সি গায়ে ১৯২২ সাল পর্যন্ত তিনি সর্বমোট ১৫ ম্যাচে ৪টি গোল করেছিলেন। তিনি ব্রাজিলের হয়ে সর্বমোট চারটি দক্ষিণ আমেরিকান চ্যাম্পিয়নশিপে (১৯১৬, ১৯১৭, ১৯১৯ এবং ১৯২২) অংশগ্রহণ করেছিলেন, যার মধ্যে ১৯১৯ এবং ১৯২২ সালে দক্ষিণ আমেরিকান চ্যাম্পিয়নশিপের শিরোপা জয়লাভ করেছিলেন।
আমিলকার কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে ব্রাজিলের জাতীয় দলের প্রতিনিধিত্ব করেছিলেন।
আমিলকার বারবুই ১৮৯৩ সালের ২৯শে মার্চ তারিখে ব্রাজিলের রিউ দাস পেদ্রাসে জন্মগ্রহণ করেছিলেন এবং সেখানেই তার শৈশব অতিবাহিত করেছিলেন। ১৯৬৫ সালের ২৪শে আগস্ট তারিখে, ব্রাজিলের সাও পাওলোতে ৭২ বছর বয়সে তিনি মৃত্যুবরণ করেছেন।
চিকো নেত্তো

ফ্রান্সিস্কো বুয়েনো নেত্তো (, ; ৯ এপ্রিল ১৮৯৪ – ১৮ জুন ১৯৫৯; চিকো নেত্তো নামে সুপরিচিত) একজন ব্রাজিলীয় পেশাদার ফুটবল খেলোয়াড় এবং ম্যানেজার ছিলেন। তিনি তার খেলোয়াড়ি জীবনের অধিকাংশ সময় ফ্লুমিনেন্সে এবং ব্রাজিল জাতীয় দলের হয়ে রক্ষণভাগের খেলোয়াড় হিসেবে খেলেছিলেন।
নেত্তো ১৯১৭ সালে ব্রাজিলের হয়ে আন্তর্জাতিক পর্যায়ে অভিষেক করেছিলেন; ব্রাজিলের জার্সি গায়ে তিনি সর্বমোট ৪ ম্যাচে অংশগ্রহণ করেছিলেন। তিনি ব্রাজিলের হয়ে সর্বমোট দুইটি দক্ষিণ আমেরিকান চ্যাম্পিয়নশিপে (১৯১৭ এবং ১৯২২) অংশগ্রহণ করেছিলেন, যার মধ্যে ১৯২২ সালে দক্ষিণ আমেরিকান চ্যাম্পিয়নশিপের শিরোপা জয়লাভ করেছিলেন।
নেত্তো কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৭ দক্ষিণ আমেরিকান চ্যাম্পিয়নশিপে ব্রাজিলের জাতীয় দলের প্রতিনিধিত্ব করেছিলেন।
ফ্রান্সিস্কো বুয়েনো নেত্তো ১৮৯৪ সালের ৯ই এপ্রিল তারিখে ব্রাজিলের মোজি মিরিমে জন্মগ্রহণ করেছিলেন এবং সেখানেই তার শৈশব অতিবাহিত করেছিলেন। ১৯৫৯ সালের ১৮ই জুন তারিখে, ব্রাজিলের মারিয়াঙ্গায় ৬৫ বছর বয়সে তিনি মৃত্যুবরণ করেছেন।
২০১২ বাংলাদেশ চ্যাম্পিয়নশিপ লিগ

২০১২ বাংলাদেশ চ্যাম্পিয়নশিপ লিগ (বিসিএল), বাংলাদেশ পেশাদার ফুটবল লিগের দ্বিতীয় স্তরের প্রথম মৌসুম যা মার্চ, ২০১২ তে শুরু হয়। উদ্বোধনী লিগে ৭টি দল ডাবল-লিগ পদ্ধতিতে একে-অপরের সঙ্গে খেলে। কক্সসিটি স্পোর্টিং ক্লাব প্রতিযোগিতায় চ্যাম্পিয়ন হয়।
বাংলাদেশ চ্যাম্পিয়নশিপ লিগের প্রথম মৌসুমে অংশগ্রহণের জন্য ১৫ দল আগ্রহ প্রকাশ করেছিল। বাংলাদেশ ফুটবল ফেডারেশন(বাফুফে)-এ আবেদনপত্র জমাকৃত দলগুলো ছিল-ওয়ারী ক্লাব, বাংলাদেশ বয়েজ ক্লাব, সিটি ক্লাব, উত্তর বারিধারা, ঢাকা ওয়ান্ডারার্স, নারায়ণগঞ্জ শুকতারা যুব সংসদ, মহাখালী একাদশ, সিলেট ফুটবল ক্লাব, কক্সসিটি ফুটবল ক্লাব, বাড্ডা জাগরণী সংসদ, অগ্রনী ব্যাংক লিমিটেড ও সিলেট বিয়ানীবাজার ক্লাব। বিয়ানীবাজার সিলেট ও নারায়ণগঞ্জ শুকতারা ক্লাব ২০১০ সালে ‘‘বি’’ লিগের মূল আসর খেলে নেমে গিয়েছিল। তেমনি ‘‘বি’’ লিগ থেকে বিদায় নেয়া চট্টগ্রাম আবাহনী ও চট্টগ্রাম মোহামেডান। বাফুফে আবেদনকারী ক্লাব গুলির সাক্ষাৎকার নেয় ২৫ ও ২৬ জুলাই,২০১১ তারিখে। অতঃপর নিম্নোল্লিখিত সাত দলকে লিগে অংশগ্রহণের অনুমতি দেয়ঃ
বিসিএল-এর ভেন্যু বাফুফে কর্তৃক নির্ধারিত হয়। এই মৌসুমের দুই রাউন্ডের খেলা অনুষ্ঠিত হয় দুটি ভেন্যুতে। বঙ্গবন্ধু জাতীয় স্টেডিয়ামে উদ্বোধনী ম্যাচ হয় । লিগের প্রথম রাউন্ড ঢাকার কমলাপুর বীরশ্রেষ্ঠ শহীদ সিপাহী মোহাম্মদ মোস্তফা কামাল স্টেডিয়ামে ও দ্বিতীয় রাউন্ড কক্সবাজার জেলার বীরশ্রেষ্ঠ রুহুল আমিন স্টেডিয়াম-এ অনুষ্ঠিত হয়।
১২ ম্যাচে ৫ জয়, ৫ হার এবং ২ ড্র করে ২০ পয়েন্ট নিয়ে কক্স সিটি স্পোর্টিং ক্লাব চ্যাম্পিয়ন হয়। লিগের চ্যাম্পিয়ন ও রানার্সআপ আগামী বাংলাদেশ প্রিমিয়ার লিগে খেলার সুযোগ পাওয়া আর সবচেয়ে কম পয়েন্ট পাওয়া দলটি প্রথম বিভাগ লিগে নেমে যাওয়ার নিয়ম থাকলেও শুধু চ্যাম্পিয়ন দলকে বিপিএল-এ উন্নীত করা হয়। কক্স সিটি ফুটবল ক্লাব চ্যাম্পিয়ন হলে পরের মৌসুমে অর্থ সংকটের কারণে দল গঠন করে না পারায় বিপিএল খেলতে না চাইলে বাফুফে দলটিকে সব ধরনের প্রতিযোগিতা থেকে ৫ বছরের জন্য নিষিদ্ধ করে । এই মৌসুমে পয়েন্ট তালিকার সর্বশেষে চট্টগ্রাম আবাহনী থাকলেও লিগ থেকে অবনমিত করা করা হয়নি।
সূত্রঃ বাংলাদেশ ফুটবল ফেডারেশন
বাফুফে এই মৌসুমের স্পন্সরদের থেকে ৩২ লক্ষ টাকা সংগ্রহ করে। প্রিমিয়ার ব্যাংক লিমিটেড এই মৌসুমের টাইটেল স্পন্সর করেছিল। 'টাইটেল স্পন্সর' হিসেবে ব্যাংকটি ২০ লক্ষ টাকা বাফুফে-কে প্রদান করে। এছাড়াও ডেসটিনি গ্রুপ এই মৌসুমের 'কো-স্পন্সর' ছিল। কো-স্পন্সর হিসেবে ডেসটিনি গ্রুও বাফুফে-কে ১২ লক্ষ টাকা প্রদান করে।
এই মৌসুমের চ্যাম্পিয়ন দলকে তিন লাখ টাকা এবং রানার্সআপকে দুই লাখ টাকার অর্থ পুরস্কার দেয়া হয়। এছাড়া স্পন্সর প্রতিষ্ঠান থেকে পাওয়া অর্থের অর্ধেক ভাগ করে দেয়া হয় এই মৌসুমে অংশগ্রহণকারী সকল দলকে।
ভাত দে

ভাত দে হল ১৯৮৪ সালে মুক্তিপ্রাপ্ত বাংলাদেশী নাট্যধর্মী চলচ্চিত্র। ছবিটির সংলাপ, চিত্রনাট্য ও পরিচালনা করেছেন আমজাদ হোসেন। ছবিটিতে বিভিন্ন চরিত্রে অভিনয় করেছেন শাবানা, আলমগীর, রাজীব, আনোয়ার হোসেন, শিশুশিল্পী হিসেবে আঁখি আলমগীর।
ছবিটি ৯ম জাতীয় চলচ্চিত্র পুরস্কারে শ্রেষ্ঠ চলচ্চিত্রসহ নয়টি বিভাগে পুরস্কার লাভ করে। আমজাদ হোসেন শ্রেষ্ঠ পরিচালক, চিত্রনাট্যকার ও সংলাপ রচয়িতা বিভাগে তিনটি পুরস্কার লাভ করেন।
জরি একজন গরিব বাউল শিল্পীর মেয়ে। যে কিনা ছোটবেলায় অভাবের কারণে মাকে হারায়, অন্ধ বাউল বাবাকে নিয়ে ছোট বেলা থেকেই যার সংগ্রামী ও অতি অভাব অনটনের সংসার। জরি যখন বড় হয় একদিন তার বাবাও দুমুঠো ভাত যোগাড় করতে গিয়ে মারা যায়। এরপর থেকে সহায় সম্বলহীন এক অসহায় দরিদ্র 'জরি'র অতি করুণ কাহিনীর একটি সফল চিত্ররূপ 'ভাত দে' ছবিটি।
ছবিটির পরিচালক আমজাদ হোসেন ঢাকা ক্লাবের একটি নির্জন রুমে এক মাস টানা কাজ করে স্ক্রিপ্ট রেডি করেছিলেন। ঢাকার অনেক সাংবাদিকদের সামনে মানিকগঞ্জের নদীর পাড়ে প্রথম দিন শুটিং হয়েছিল। আমজাদ হোসেন স্পটটি এমনভাবে তৈরি করেছিলেন যে একটি ভাঙাচোরা বাড়ি, পাশে বাঁশঝাড়। বাড়িটির চালে বাঁশের আগা বাতাস হলেই বাড়ি খায়। সেখানে অভাগিনী বেশে শাবানা বাস করবেন। কিন্তু শাবানা যখন শট দিচ্ছিলেন তখন তার পরনে ইস্ত্রি করা শাড়ি ছিল যা একেবারে ভিখারি গোছের চরিত্রের সঙ্গে মানাচ্ছিলনা। তারপর মানিকগঞ্জের এক গরিব মহিলার একটি শাড়ি জোগাড় করে শুটিংটি করতে হয়েছিল।
১৯৮৪ সালে ‘ভাত দে’ চলচ্চিত্রটি শ্রেষ্ঠ চলচ্চিত্রের পুরস্কারসহ মোট নয়টি শাখায় জাতীয় চলচ্চিত্র পুরস্কার জেতে।
বাংলা ছবির মধ্যে ‘ভাত দে’ ছবিটি প্রথম কান আন্তর্জাতিক চলচ্চিত্র উত্সবে অংশ নিয়েছিল।
"ভাত দে" ছবিটির সঙ্গীত পরিচালনা করেছেন আলাউদ্দিন আলী। গীত রচনা করেছেন আমজাদ হোসেন।
টাকা আনা পাই

টাকা আনা পাই ১৯৭০ সালে মুক্তিপ্রাপ্ত বাংলাদেশী চলচ্চিত্র। বাংলাদেশের বিখ্যাত লেখক ও চলচ্চিত্রকার জহির রায়হানের লেখা চলচ্চিত্রটি পরিচালনা করেছেন বাবুল চৌধুরী। সঙ্গীত পরিচালনায় ছিলেন আলতাফ মাহমুদ । ছবিটিতে বিভিন্ন চরিত্রে অভিনয় করেছেন রাজ্জাক, ববিতা, গোলাম মোস্তফা, বেবী জামান, শওকত আকবর।
বাবা হানিফ বাবুর্চি (শওকত আকবর) ও মা রওশন জামিলের ছেলে শহীদ (রাজ্জাক) । বাবা সহায় সম্বল সমস্ত কিছু বন্ধক রেখে ছেলেকে উচ্চ শিক্ষায় শিক্ষিত করেছেন । ওকালতি পাস করিয়েছেন । বাবা এক সময় তার বন্ধু দিন মোহাম্মদ এর মেয়ের সাথে ছেলের বিয়ে দিবেন বলে প্রতিশ্রুতি করেছিলেন । বিষয়টা শহীদ কখনও জানতো না। অন্ধ হয়েও ছেলের জন্য বৃদ্ধ বয়সে বাবুর্চির কাজ করতেন যাতে ছেলের লিখাপড়ার কোন অসুবিধা না হয়। ছেলে ওকালতি পাশ করার পর বাবাকে বাবুর্চির কাজ করতে নিষেধ করেন। বন্ধক রেখে টাকা ধার এনেছিলেন মহাজন আব্দুল্লাহ মিয়া (ইনাম আহমেদ) এর কাছ থেকে। পাওনাদার ইনাম আহমেদ এর তাগাদায় হানিফ বাবুর্চি অতিষ্ঠ হয়ে পড়েন।পাওনা শোধ করতে হবে অথবা তার কুৎসিত মেয়ের সঙ্গে ছেলে শহীদের বিয়ে দিতে হবে । এমন অবস্থায় হানিফ অসুস্থ হয়ে পড়ে। বাবার চিকিৎসা করানোর মতো সামর্থ্য নেই শহীদের। একদিকে বাবার চিকিৎসা অন্যদিকে মহাজনের ঋণ শোধের শর্ত এসব নিয়ে শহীদ চিন্তায় পড়ে যায়। এদিকে শহরের বিত্তশালি খান বাহাদুর এর একমাত্র আহ্লাদি মেয়ের সঙ্গে ঘোটক আলতাফ শহীদের বিয়ে দেয়ার ফন্দি আঁটেন। অসুস্থ বাবাকে বাঁচানোর জন্য খান বাহাদুরের মেয়েকে বিয়ে করে ঘর জামাই হওয়ার শর্তে শহীদ রাজি হয়ে যায়। যার ফলে শহীদ সেই টাকা দিয়ে মহাজনের আব্দুল্লাহ মিয়ার সব ঋণ শোধ করে অসুস্থ বাবার হাতে জমির দলিল ফিরিয়ে দেয়। শহীদের বাবাও সুস্থ হয়ে উঠেন । সুস্থ হয়ে উঠার পর বন্ধুর মেয়ে রানুর সঙ্গে বিয়ে দেয়ার সব ব্যবস্থা করেন কিন্তু বিয়ের দিন শহীদ জানিয়ে দেয় সে আসতে পারবে না এবং এই রানুকে বিয়ের করতে পারবেনা। ওদিকে শহরের খান বাহাদুর এর মেয়ের সঙ্গে বিয়ের সকল প্রস্তুতি সম্পন্ন হওয়ার পর বিয়ের আসরে শহীদের অন্ধ বাবা তার বন্ধুকে নিয়ে হাজির হয়। বিয়ের আসরেই শুরু হয়ে যায় পিতা ও পুত্রের অনিবার্য সংঘাত । সেই থেকে শুরু হয় সন্তানের প্রতি এক মমতাময়ী ও অভিমানি পিতা এবং পিতার মমতা বঞ্চিত এক সন্তানের টানাপোড়ন।
সবগুলি গানের সুরকার ছিলেন আলতাফ মাহমুদ ও লেখক ছিলেন গাজী মাজহারুল আনোয়ার।
বড় ভালো লোক ছিল

বড় ভালো লোক ছিল ১৯৮২ সালে মুক্তিপ্রাপ্ত বাংলাদেশী চলচ্চিত্র। বাংলাদেশের বিখ্যাত সাংবাদিক ও চলচ্চিত্র পরিচালক মোহাম্মদ মহিউদ্দিন ছবিটি পরিচালনা করেছেন । ছবিটিতে বিভিন্ন চরিত্রে অভিনয় করেছেন রাজ্জাক, প্রবীর মিত্র, অঞ্জু ঘোষ, সাইফুদ্দিন আহম্মেদ ।
ছবিটি পরিচালনা করে শ্রেষ্ঠত্বের স্বীকৃতি স্বরূপ পরিচালক মোহাম্মদ মহিউদ্দিন জাতীয় চলচ্চিত্র পুরস্কার শ্রেষ্ঠ পরিচালক (১৯৮২) পুরস্কার লাভ করেন।
১৯৮২ সালে ‘বড় ভালো লোক ছিল’ চলচ্চিত্রটি মোট ৫টি শাখায় জাতীয় চলচ্চিত্র পুরস্কার পুরস্কার লাভ করে।
এই চলচ্চিত্রের গানের গীতিকার ছিলেন সৈয়দ শামসুল হক আলম খান এই চলচ্চিত্রের সকল গানের সুরকার ছিলেন।
আহমদ জামান চৌধুরী

আহমদ জামান চৌধুরী (২৮ ডিসেম্বর, ১৯৪৭ - ৬ মার্চ, ২০১৩) ছিলেন একজন বাংলাদেশী সাংবাদিক, কাহিনী, চিত্রনাট্য, সংলাপ রচয়িতা ও গীতিকার। চিত্রালীর প্রতিষ্ঠাতা ও সম্পাদক সৈয়দ মোহাম্মদ পারভেজ-এর মৃত্যুর পর তিনি দীর্ঘকাল সাপ্তাহিক চিত্রালী পত্রিকার সম্পাদকের দায়িত্ব পালন করেন।
আহমদ জামান চৌধুরী ১৯৪৭ সালে ২৮ ডিসেম্বর চাঁদপুর শহরে জন্মগ্রহণ করেন তিনি। তার বাবার নাম নূরুজ্জামান চৌধুরী। পাঁচ ভাই দুই বোনের মধ্যে তিনি ছিলেন সবার ছোট। তিনি ঢাকা বিশ্ববিদ্যালয় থেকে সমাজ বিজ্ঞানে স্নাতক ও স্নাতকোত্তর ডিগ্রি অর্জন করেন।
মেধাবী ছাত্র ছিলেন। তাই ঢাকা বিশ্ববিদ্যালয়েই প্রভাষকের চাকরি লাভ করেন ডিগ্রি লাভের সঙ্গে সঙ্গে। কিন্তু সরকার তাকে রাজনৈতিক কারণে চাকরিচ্যুত করবে এই খবর পেয়ে কিছু দিন পর স্বেচ্ছায় পদত্যাগ করেন।
ঢাকা বিশ্ববিদ্যালয়ে পড়াকালীন সময়েই সাপ্তাহিক চিত্রালীর মধ্য দিয়ে আহমদ জামান চৌধুরী জড়িত হন চলচ্চিত্র সাংবাদিকতার সঙ্গে। তিনি পত্রিকাটির সম্পাদনার দায়িত্বও পালন করেন দীর্ঘ ১০ বছর। চিত্রালীর সঙ্গে তিনি সম্পৃক্ত ছিলেন ২০ বছর। এছাড়া তিনি দৈনিক যুগান্তর পত্রিকায় দু’বছর ফিচার সম্পাদকের দায়িত্ব পালন করেন। এছাড়া তিনি ঢাকা বিশ্ববিদ্যালয় ও স্ট্যামফোর্ড ইউনিভার্সিটি, বাংলাদেশ ছাড়াও কয়েকটি বেসরকারি বিশ্ববিদ্যালয়ে সমাজবিজ্ঞান এবং ফিল্ম অ্যান্ড মিডিয়া স্টাডিজ বিষয়ে খণ্ডকালীন শিক্ষকতা করেছেন। পাশাপাশি বাংলাদেশ চলচ্চিত্র সাংবাদিক সমিতি-র (বাচসাস) তিনবারের সভাপতির দায়িত্বও পালন করেছেন আহমদ জামান চৌধুনী। তার লেখা ও চিত্রনাট্যে নির্মিত উল্লেখযোগ্য চলচ্চিত্রের মধ্যে রয়েছে নাচের পুতুল, পিচঢালা পথ, নতুন নামে ডাকো, বাঁদি থেকে বেগম, তুফান, লাভ ইন সিঙ্গাপুর, আগুন, যাদুর বাঁশি, শেষ উত্তর, মাস্তান, শ্বশুরবাড়ি, রাক্ষুসী, দূরদেশ, মিস লংকা। এছাড়া তিনি নাটকেও অভিনয় করেছেন।
গীতিকার

গীতিকার (ইংরেজি: Lyricist) হলেন যিনি নির্দিষ্ট ভাবে গানের কথা লেখেন। গীতিকাররা গীতিকবি হিসেবেও পরিচিত। গানের ক্ষেত্রে গীতিকাররা মুখ্য ভূমিকা পালন করেন। কারণ তাদের রচিত গীত থেকে সুরকার ও সঙ্গীত পরিচালকরা সঙ্গীতশিল্পীদের দিয়ে গানে সুর বাঁধেন।
একজন গীতিকার যখন গীত রচনা ও সুর করার কাজটি করেন তখন তাকে গীতিকার-সুরকার বলে। এক্ষেত্রে গীতিকার গান লিখে প্রয়জনীয় যন্ত্র, যেমন - বেহালা, তবলা, কীবোর্ড, গীটার ব্যবহার করে সুর তৈরি করেন।
একজন গীতিকার যখন গান লেখা এবং গান গাওয়ার কাজটি করেন তখন তাকে গীতিকার-শিল্পী বলা হয়। গীতিকার-শিল্পী অন্য কোন সুরকার বা সঙ্গীত পরিচালক কর্তৃক তার লিখিত গানে কণ্ঠ দিয়ে থাকেন।
যখন একই গানের কথা দুই বা ততোধিক গীতিকার রচনা করেন তখন তাদেরকে সহযোগী গীতিকার বলে।
মরন চাঁদ পাল

মরন চাঁদ পাল বাংলাদেশের মৃৎশিল্পী যাঁর শিল্পকর্ম মর্কিন যুক্তরাষ্ট্রের হোয়াইট হাউসে সংরক্ষিত রয়েছে। বাংলাদেশের মৃৎশিল্পের আদি ঐতিহ্য রক্ষায় তিনি কাজ করেছেন। তার অমর সৃষ্টি হিসেবে বাংলার লোকজ মোটিফ এর টেপা পুতুলের আধুনিকায়ক যা “মরণ পালের পুতুল” নামে হিসেবে সারা বিশ্বে খ্যাত। বাংলাদেশ জাতীয় জাদুঘরে এই মহান শিল্পীর শিল্পকর্ম সংরক্ষণ করে একটি বিশেষ কর্ণার রয়েছে।
তিনি প্রায় চল্লিশ বছর ধরে দক্ষতার সাথে শিক্ষকতা করেছেন। শিল্পাচার্য জয়নুল আবেদীন এর হাত ধরে বর্তমান চারুকলা অনুষদে মৃৎশিল্প শিক্ষার সূচনা করেন। তিনি মৃৎশিল্প বিভাগের ১ম ব্যাচ এর ছাত্র ছিলেন এবং পরে শিক্ষকতাও করেন। মৃৎশিল্প শিক্ষায় তার অবদান অনস্বীকার্য। মুক্তিযুদ্ধের সময় তিনি রায়েরবাজার বুদ্ধজীবী হত্যার প্রত্যক্ষ সাক্ষী ছিলেন।
পিনদারো ডি কার্ভালহো রড্রিগুয়েজ

পিনদারো ডি কার্ভালহো রডরিগুয়েজ(; জন্ম: ১ জুন, ১৮৯২ - মৃত্যু: ৩০ আগস্ট, ১৯৬৫) ব্রাজিলের সাঁউ পাউলুতে জন্মগ্রহণকারী ব্রাজিল জাতীয় ফুটবল দলের সাবেক ফুটবল খেলোয়াড়।
এছাড়াও তিনি ১৯৩০ সালে উরুগুয়েতে অনুষ্ঠিত ১ম বিশ্বকাপ ফুটবলে ব্রাজিল ফুটবল দলের ম্যানেজার ছিলেন। ৩০ আগস্ট, ১৯৬৫ তারিখে রিও ডি জেনেইরোতে মৃত্যুবরণ করেন।
পিনদারো ঘরোয়া ফুটবলে ফ্লুমিনিজ দলের পক্ষ হয়ে ১৯১০ থেকে ১৯১১ সাল পর্যন্ত নয়টি খেলায় অংশগ্রহণ করেছেন। অতঃপর ৩ মে, ১৯১২ থেকে ২ জুলাই, ১৯২২ সাল পর্যন্ত ফ্লেমিঙ্গো দলের হয়ে ৮২ খেলায় অংশগ্রহণ করে দলের ৫২ জয়, ১৫ ড্র, ১৫ পরাজয়ের সঙ্গী হন এবং ৩ গোল করেন। ১৯১৪, ১৯১৫, ১৯২০ ও ১৯২১ সালে ফ্লেমিঙ্গো দলের হয়ে রিও কাপ জয় করেন।
ব্রাজিল জাতীয় ফুটবল দলের খেলোয়াড় হিসেবে ১৯১৪ সালে কোপা রোকা কাপ ও ১৯১৯ সালে দক্ষিণ আমেরিকা কাপ জয়ী দলের খেলোয়াড় ছিলেন। ২০ সেপ্টেম্বর, ১৯১৪ থেকে ২৯ মে, ১৯১৯ তারিখ পর্যন্ত ব্রাজিল জাতীয় ফুটবল দলের ৮ খেলায় অংশগ্রহণ করেন। ১ম বিশ্বকাপ ফুটবলে ব্রাজিলের প্রথম কোচের দায়িত্ব পালন করেন। তাঁর পরিচালনায় দল পাঁচটি খেলার ৪টিতে বিজয়ী হয় ও ১টি পরাজিত হয়।
চীনের অর্থনীতি

যুক্তরাষ্টের পরেই জিডিপি এবং ক্রয়ক্ষমতার দিক দিয়ে চীন বিশ্বের দ্বিতীয় বৃহত্তম অর্থনীতি। এটি বিশ্বের বৃহত্তম রফতানিকারক এবং দ্বিতীয় আমদানিকারক দেশ। বিগত ৩০ বছর ধরে চীন প্রায় ১০% প্রবৃদ্ধি ধরে রেখেছে। ইন্টারন্যাশনাল মনিটরি ফান্ডের মতে ২০১১ সালে চীন মাথাপিছু ভিত্তিতে সারা বিশ্বে নোমিনাল জিডিপির দিক দিয়ে ৯০ তম, এবং জিডিপির(PPP) দিক দিয়ে ৯১ তম অবস্থানে ছিল। চীনের মধ্যাঞ্চলের চেয়ে সমুদ্র উপকূলবর্তী এলাকাগুলোতে বেশি শিল্পায়ন হতে দেখা যায়।
ওএফসি নেশন্স কাপ

ওএফসি নেশন্স কাপ () আন্তর্জাতিক ফুটবল প্রতিযোগিতাবিশেষ যা ওশেনিয়া ফুটবল কনফেডারেশনের সদস্যভূক্ত দেশসমূহের মধ্যে অনুষ্ঠিত হয় থাকে। এ প্রতিযোগিতাটি ১৯৯৬ থেকে ২০০৪ সাল পর্যন্ত প্রতি দুই বছর অন্তর অনুষ্ঠিত হতো। ১৯৯৬ সালের পূর্বে আরো দুটি প্রতিযোগিতা ওশেনিয়া নেশন্স কাপ নামে অনিয়মিতভাবে হয়েছিল। ২০০৬ সালে কোন প্রতিযোগিতা হয়নি। ২০০৮ সালের প্রতিযোগিতার মাধ্যমে যোগ্যতা নির্ধারণী প্রতিযোগিতারূপে ওএফসি অঞ্চল থেকে ২০০৯ সালের ফিফা কনফেডারেশন্স কাপে প্রতিনিধিত্ব করার ব্যবস্থা করা হয়েছিল। এছাড়াও, ২০১০ সালের বিশ্বকাপ ফুটবল প্রতিযোগিতায় নিউজিল্যান্ড প্লে-অফ খেলায় বিজয়ী হয়ে সবাইকে আশ্চর্যান্বিত করেছিল। বিজয়ী দলটি ওশেনিয়া চ্যাম্পিয়ন হয়েছিল এবং ২০১৬ সাল পর্যন্ত ফিফা কনফেডারেশন্স কাপে জন্য যোগ্যতা অর্জন করেছিল।
ঐতিহাসিকভাবে, একটি খুব বড় উপসাগর অস্ট্রেলিয়া এবং নিউজিল্যান্ডকে ছোট দ্বীপ প্রতিযোগীদের থেকে পৃথক করেছিল এবং বাকি ফুটবল বিশ্ব এই টুর্নামেন্টের প্রতি খুব কম মনোযোগ দিয়েছিল। প্রকৃতপক্ষে, প্রথম আটটি আসরের পরে, ট্রফিটি কেবল অস্ট্রেলিয়া এবং নিউজিল্যান্ড জিতেছিল। ২০১২ ওএফসি নেশন্স কাপে তাহিতি জাতীয় ফুটবল দল দল অস্ট্রেলিয়া ও নিউজিল্যান্ডের বাইরে প্রথম দল হিসেবে কাপ জয় করেছিল।
ঐতিহাসিকভাবেই অনেক বড় উপসাগর অস্ট্রেলিয়া এবং নিউজিল্যান্ড থেকে পার্শ্ববর্তী টোঙ্গা, ফিজি এবং অন্যান্য প্রশান্ত মহাসাগরীয় ক্ষুদ্র ক্ষুদ্র দ্বীপপুঞ্জকে পৃথক করে রেখেছে। ওশেনিয়া অঞ্চলের ফুটবল খেলার মানোন্নয়ন, ফিফা বিশ্বকাপের যোগ্যতা নির্ধারণী খেলাগুলো পরিচালনার দায়িত্ব পালন করে বৈশ্বিক প্রধান ছয়টি কনফেডারেশনের একটি ও সবচেয়ে ছোট সংস্থা ওএফসি। এ অঞ্চলে ফুটবল খেলার তেমন জনপ্রিয়তা নেই বললেই চলে ও ১৪টি দ্বীপরাষ্ট্র মূলতঃ এর সদস্য। বৈশ্বিক পর্যায়ের ফুটবলের আন্তর্জাতিক প্রতিযোগিতায় এ অঞ্চল থেকে দলগুলো তেমন প্রভাব বিস্তার করতে পারেনি কিংবা উচ্চ পর্যায়ের ক্লাব দলগুলোতেও ফুটবলারদের তেমন অংশগ্রহণ নেই।
১ জানুয়ারি, ২০০৬ সালের সংস্থার বৃহৎ ও সর্বাপেক্ষা সফলতম দল অস্ট্রেলিয়া ওএফসি থেকে সদস্যপদ প্রত্যাহার করে নেয় ও এশিয়ান ফুটবল কনফেডারেশনে স্থানান্তরিত হয়। ২০০৮ সালে সহযোগী সদস্য নর্দার্ন ম্যারিয়ানা আইল্যান্ডও সদস্যপদ প্রত্যাহার করে ও ২০০৯ সালে এএফসিতে কোয়াসি-মেম্বার হিসেবে যোগ দেয়। ২০০৯ সালের শেষার্ধ্বে পালাউও একই মর্যাদা নিয়ে এএফসিতে আবেদন করেছিল। এরফলে নিউজিল্যান্ড সংস্থার বৃহৎ সদস্যরূপে আসীন হয়েছে।
ওএফসি নেশন্স কাপের প্রথম আটটি আসরের শিরোপা অস্ট্রেলিয়া এবং নিউজিল্যান্ডের মধ্যে সীমাবদ্ধ থাকে। কিন্তু, ২০১২ সালের ওএফসি নেশন্স কাপে তাহিতি বিস্ময়করভাবে চ্যাম্পিয়ন হয়।
বর্তমানে প্রতিযোগিতা শেষে ৫টি পুরস্কার দেওয়া হয়: